text:
“Jya wiringira Yehova kandi ukore ibyiza”
‘Jya wiringira Yehova kandi ukore ibyiza, ube indahemuka mu byo ukora.’—ZAB 37:3.
INDIRIMBO: 133, 63
1. Ni ubuhe bushobozi Yehova yaremanye abantu?
YEHOVA yaremanye abantu ubushobozi butangaje. Yaduhaye ubushobozi bwo gutekereza, tukaba tubukoresha dukemura ibibazo kandi duteganya iby’igihe kizaza (Imig 2:11). Yaduhaye imbaraga zo gukora ibyo twateganyije, tukagera ku ntego zacu (Fili 2:13). Nanone yaturemanye umutimanama utuma dutandukanya icyiza n’ikibi, ukadufasha kwirinda gukora ibibi, ukadufasha no kwikosora mu gihe twakosheje.—Rom 2:15.
2. Yehova aba yiteze ko dukoresha dute ubushobozi bwacu?
2 Yehova aba atwitezeho ko dukoresha neza ubushobozi dufite. Kubera iki? Ni ukubera ko adukunda kandi akaba azi ko iyo dukoresheje neza impano dufite, tugira ibyishimo. Urugero, Ibyanditswe by’igiheburayo bigira biti “imigambi y’umunyamwete izana inyungu.” Nanone bigira biti “ibyo ukuboko kwawe gushobora gukora byose ubikorane imbaraga zawe zose” (Imig 21:5; Umubw 9:10). Mu Byanditswe by’ikigiriki bya gikristo na ho hagira hati “igihe cyose dufite uburyo bwo gukora ibyiza, nimucyo tujye tubikorera bose.” Nanone hari ahagira hati ‘dukurikije uko impano buri wese yahawe ingana, tujye tuyikoresha dukorerana’ (Gal 6:10; 1 Pet 4:10). Biragaragara ko Yehova yifuza ko dukora ibintu bitugirira akamaro bikakagirira n’abandi.
3. Ni ibihe bintu tudashobora gukora?
3 Icyakora Yehova azi ko ubushobozi bwacu bufite aho bugarukira. Ntidushobora gukuraho kudatungana, icyaha n’urupfu. Nta nubwo dushobora kuyobora abandi, kuko buri wese afite umudendezo wo kwihitiramo (1 Abami 8:46). Nanone nubwo twagira ubwenge bungana gute, tuzahora turi nk’abana utugereranyije na Yehova.—Yes 55:9.
4. Ni iki turi busuzume muri iki gice?
4 Tugomba buri gihe kwishingikiriza kuri Yehova, tukiringira ko azadufasha kandi akadukorera ibyo twe tudashobora kwikorera. Icyakora twagombye gukora ibyo dushoboye tugakemura ibibazo kandi tugafasha abandi. (Soma muri Zaburi ya 37:3.) Muri make, tugomba ‘kwiringira Yehova kandi tugakora ibyiza.’ Nanone tugomba ‘kuba indahemuka mu byo dukora.’ Muri iki gice, tugiye gusuzuma isomo tuvana kuri Nowa, Dawidi n’abandi bagaragu b’Imana b’indahemuka bishingikirije kuri Yehova kandi bagakora ibikwiriye. Turi bubone ko hari ibyo batashoboraga gukora, ariko ko bahisemo kwibanda ku byo bashoboraga gukora.
MU GIHE DUKIKIJWE N’ABANTU BABI
5. Sobanura ikibazo Nowa yari ahanganye na cyo.
5 Nowa yabaga mu isi “yari yuzuye urugomo” n’ubwiyandarike (Intang 6:4, 9-13). Nubwo yari azi ko Yehova yari kuzakuraho ibyo bikorwa bibi byose, agomba kuba yarababazwaga n’ibyo abantu bakoraga. Icyakora Nowa yari asobanukiwe ko hari ibintu atashoboraga gukora, ariko ko hari n’ibyo yashoboraga gukora.
6, 7. (a) Ni iki Nowa atashoboraga gukora? (b) Ni mu buhe buryo dufite ikibazo nk’icyo Nowa yari afite?
6 Ibyo Nowa atashoboraga gukora: Nubwo Nowa yatangaje mu budahemuka ubutumwa bwa Yehova bwo kuburira abantu babi, ntiyashoboraga kubahatira kumvira uwo muburo, kandi ntiyashoboraga gutuma Umwuzure uza mbere y’igihe. Nowa yagombaga kwiringira ko Yehova yari gusohoza isezerano rye ryo gukuraho ibibi kandi ko yari kubikora igihe kigeze.—Intang 6:17.
7 Natwe tuba mu isi yuzuye ibikorwa bibi, kandi tuzi ko Yehova yadusezeranyije ko azayirimbura (1 Yoh 2:17). Ariko ntidushobora guhatira abantu kwemera ‘ubutumwa bwiza bw’ubwami.’ Nta n’icyo twakora ngo dutume “umubabaro ukomeye” utangira mbere y’igihe (Mat 24:14, 21). Tugomba kwigana Nowa, tukagira ukwizera gukomeye kandi tukiringira ko vuba aha Imana izagira icyo ikora (Zab 37:10, 11). Tuzi neza ko Yehova atazemera ko iyi si mbi irenza n’umunsi umwe ku gihe yateganyije kuyirimburiraho.—Hab 2:3.
8. Ni mu buhe buryo Nowa yibanze ku byo yashoboraga gukora? (Reba ifoto ibimburira iki gice.)
8 Ibyo Nowa yashoboraga gukora: Nowa ntiyaciwe intege n’uko hari ibyo atashoboraga gukora, ahubwo yibanze ku byo yashoboraga gukora. Nowa yatangaje mu budahemuka ubutumwa bw’umuburo, kuko yari “umubwiriza wo gukiranuka” (2 Pet 2:5). Uwo murimo watumye akomeza kugira ukwizera gukomeye. Nanone yakoresheje imbaraga ze n’ubwenge bwe, kugira ngo asohoze inshingano Imana yari yaramuhaye yo kubaka inkuge.—Soma mu Baheburayo 11:7.
9. Twakwigana dute urugero rwa Nowa?
9 Natwe twigana Nowa, tukihatira ‘gukora byinshi mu murimo w’Umwami’ (1 Kor 15:58). Mu byo dushobora gukora, harimo kubaka no kwita ku mazu dusengeramo, kwitangira gukora imirimo mu makoraniro cyangwa gukora ku biro by’ishami cyangwa ku biro by’ubuhinduzi byo mu karere kitaruye. Ikiruta byose ariko, dukomeza guhugira mu murimo wo kubwiriza kubera ko tuzi ko uwo murimo utuma ibyiringiro dufite birushaho gukomera. Hari mushiki wacu w’indahemuka wagize ati “iyo ubwira abandi imigisha y’Ubwami bw’Imana, wibonera ko abantu badafite ibyiringiro kandi bumva ko ibibazo byabo bizahoraho.” Umurimo wo kubwiriza utuma turangwa n’icyizere, ntiducike intege mu isiganwa turimo ry’ubuzima.—1 Kor 9:24.
MU GIHE DUKOZE AMAKOSA
10. Sobanura ibyo Dawidi yakoze.
10 Yehova yavuze ko Umwami Dawidi yari ‘umuntu uhuje n’uko umutima we ushaka’ (Ibyak 13:22). Muri rusange, Dawidi yari indahemuka. Icyakora yakoze icyaha gikomeye. Yasambanye na Batisheba. Byarushijeho kuba bibi igihe yashakaga kubihisha, agategeka ko umugabo wa Batisheba witwaga Uriya yicirwa ku rugamba. Dawidi yahaye Uriya urwandiko rwo kumwicisha, aba ari we urujyana (2 Sam 11:1-21). Icyakora, ibyo Dawidi yakoze byaje kumenyekana (Mar 4:22). Ariko se bimaze kumenyekana, Dawidi yabyitwayemo ate?
11, 12. (a) Ni iki Dawidi atashoboraga gukora amaze gucumura? (b) Yehova azadukorera iki nitwihana?
11 Ibyo Dawidi atashoboraga gukora: Dawidi ntiyashoboraga guhindura ibyo yari yakoze. Nta ho yari guhungira ingaruka z’amakosa ye, kandi hari n’izari kuzamukurikirana ubuzima bwe bwose (2 Sam 12:10-12, 14). Ni yo mpamvu yagombaga kugira ukwizera. Yagombaga kwiringira ko niyihana by’ukuri, Yehova yari kumubabarira kandi akamufasha kwihanganira ingaruka z’amakosa ye.
12 Twese turacumura kuko tudatunganye. Hari amakosa aba akomeye kurusha andi. Hari ubwo tuba tudashobora kugira icyo duhindura kuri ayo makosa, uretse kwirengera ingaruka zayo (Gal 6:7). Ariko twizera ko nitwihana, Yehova azatuba hafi mu bihe bigoye, nubwo ari twe tuba twabyiteye.—Soma muri Yesaya 1:18, 19; Ibyakozwe 3:19.
13. Dawidi yakoze iki kugira ngo yongere kugirana na Yehova imishyikirano myiza?
13 Ibyo Dawidi yashoboraga gukora: Dawidi yemeye ko Yehova amufasha akongera kugirana na we imishyikirano myiza. Yemeye gukosorwa n’umuhanuzi Natani wari uhagarariye Yehova (2 Sam 12:13). Nanone Dawidi yasenze Yehova, yatura ibyaha bye kandi agaragaza ko yifuzaga kongera kwemerwa na we (Zab 51:1-17). Aho kugira ngo Dawidi akomeze kwicira urubanza bitewe n’amakosa yakoze, yayakuyemo isomo. Koko rero, ntiyigeze yongera gukora ibyaha bikomeye. Nyuma yaho yapfuye ari uwizerwa, kandi Yehova ntiyigeze yibagirwa ubudahemuka bwe.—Heb 11:32-34.
14. Ni irihe somo dukura kuri Dawidi?
14 Ni irihe somo dukura kuri Dawidi? Ni uko iyo dukoze icyaha gikomeye, tuba tugomba kwicuza tubikuye ku mutima kandi tugasaba Yehova imbabazi. Tugomba kumwaturira ibyaha byacu (1 Yoh 1:9). Nanone tugomba gusanga abasaza bakadufasha. (Soma muri Yakobo 5:14-16.) Iyo dukoresheje ubwo buryo Yehova yateganyije, tuba tugaragaje ko twizera ko azadukiza kandi akatubabarira. Hanyuma byaba byiza tuvanye isomo ku makosa twakoze, tugakomeza gukorera Yehova kandi tugategereza igihe kiri imbere dufite icyizere.—Heb 12:12, 13.
IGIHE HARI IBINDI BIBAZO
15. Ni irihe somo dukura kuri Hana?
15 Ushobora kuba uzi n’abandi bagaragu b’indahemuka bo mu gihe cya kera biringiye Yehova, kandi bagakora ibikwiriye. Urugero, Hana yari ingumba kandi nta cyo yashoboraga kubikoraho. Ariko yiringiye ko Yehova yari kumuhumuriza, akomeza kujya gusengera mu ihema ry’ibonaniro, agasuka imbere ye ibimuri ku mutima (1 Sam 1:9-11). Yadusigiye urugero rwiza rwose! Iyo duhanganye n’uburwayi cyangwa ibindi bibazo tudashobora kugira icyo dukoraho, twikoreza Yehova imihangayiko yacu twiringiye ko atwitaho (1 Pet 5:6, 7). Nanone dukora uko dushoboye kose kugira ngo amateraniro ya gikristo n’andi mafunguro yo mu buryo bw’umwuka duhabwa, atugirire akamaro.—Heb 10:24, 25.
16. Ni irihe somo ababyeyi bavana kuri Samweli?
16 Byifashe bite se ku babyeyi bafite abana baretse ukuri? Samweli ageze mu za bukuru, ntiyashoboraga guhatira abahungu be bari bamaze gukura gukomeza gukurikiza amahame akiranuka yari yarabigishije (1 Sam 8:1-3). Yagombaga kurekera icyo kibazo mu maboko ya Yehova. Icyakora Samweli yashoboraga gukomeza kuba indahemuka kandi agashimisha Se wo mu ijuru Yehova (Imig 27:11). Muri iki gihe, hari ababyeyi b’Abakristo benshi bafite ikibazo nk’icya Samweli. Biringira ko kimwe n’umubyeyi uvugwa mu mugani w’umwana w’ikirara, Yehova na we ahora yiteguye kwakira abanyabyaha bihannye (Luka 15:20). Abo babyeyi na bo bihatira gukomeza kubera Yehova indahemuka, bizeye ko urugero batanga ruzafasha abana babo kugaruka mu muryango wa Yehova.
17. Kuki urugero rw’umupfakazi w’umukene rudutera inkunga?
17 Nanone tekereza umupfakazi w’umukene wo mu gihe cya Yesu. (Soma muri Luka 21:1-4.) Nta cyo yashoboraga gukora ku bikorwa by’ubuhemu byakorerwaga mu rusengero (Mat 21:12, 13). Nta n’icyo yashoboraga gukora ku bukene yari afite. Ariko yatanze abikuye ku mutima ‘uduceri tubiri yari atezeho amakiriro.’ Yagaragaje ko yiringiraga Yehova n’umutima we wose, kandi yari azi ko nashyira inyungu z’Ubwami mu mwanya wa mbere, Yehova azamuha ibindi akeneye. Ukwizera uwo mupfakazi w’indahemuka yari afite, kwatumye ashyigikira gahunda y’ugusenga k’ukuri yari yarashyizweho. Natwe rero, twiringira ko nidushaka mbere na mbere Ubwami, Yehova azaduha ibyo dukeneye.—Mat 6:33.
18. Tanga urugero rw’umugaragu wa Yehova wo muri iki gihe wari ufite imitekerereze ikwiriye.
18 Muri iki gihe, hari bagenzi bacu benshi duhuje ukwizera bagaragaje ko biringira Yehova kandi bakora ibikwiriye. Reka dufate urugero rw’umuvandimwe witwa Malcolm wakomeje kuba indahemuka kugeza igihe yapfiriye mu mwaka wa 2015. We n’umugore we bamaze imyaka myinshi bakorera Yehova kandi banyuze mu bihe bibi no mu byiza. Yaravuze ati “ubuzima buragoye, ariko Yehova aha imigisha abamwishingikirizaho.” Malcolm yatanze inama agira ati “jya usenga usaba kugira umwete no kugira icyo ugeraho mu murimo wa Yehova uko bishoboka kose. Jya wibanda ku byo ushobora gukora, aho kwibanda ku byo udashobora gukora.” *
19. (a) Kuki isomo ry’umwaka wa 2017 riziye igihe? (b) Uzashyira mu bikorwa ute isomo ry’umwaka wa 2017?
19 Iyi si igenda ‘irushaho kuba mbi.’ Bityo dushobora kwitega ko ingorane duhura na zo zizarushaho gukomera (2 Tim 3:1, 13). Ubwo rero, ni iby’ingenzi kuruta mbere hose ko twirinda guheranwa n’izo ngorane. Ahubwo tugomba kwiringira Yehova byimazeyo, kandi tukibanda ku byo dushobora gukora. Isomo ry’umwaka wa 2017 riziye igihe rwose. Rigira riti “jya wiringira Yehova kandi ukore ibyiza.” —Zab 37:3.
Isomo ry’umwaka wa 2017: “Jya wiringira Yehova kandi ukore ibyiza”


c: text/html

text:
Amakuru arebana no gusura ibiro byacu
Ushobora gusura ibiro byacu n’amacapiro yacu. Dore aho biri n’amasaha yo kuhasura.
U Butaliyani
Congregazione Cristiana Dei Testimoni di Geova
Via della Bufalotta 1281
I-00138 ROME RM
U BUTALIYANI
+39 06-872941
Ushobora kuhasura
Kuwa mbere kugeza kuwa gatanu
8:00 kugeza 10:30 za mu gitondo, na 1:00 kugeza 3:30 z’umugoroba.
Bimara isaha imwe
Ibintu by’ingenzi bihakorerwa
Bahindura ibitabo by’imfashanyigisho za Bibiliya mu gitaliyani no mu rurimi rw’amarenga rw’igitaliyani. Basohora ibitabo ku byuma byafatiweho amajwi n’amashusho. Bagenzura umurimo ukorwa n’amatorero n’amatsinda arenga 3.000 mu Butaliyani no mu bindi bihugu.

robotstxt: allowed

filter: keep


text:
27 MUTARAMA 2015
KAZAKISITANI
Abahamya bo muri Kazakisitani basohoye Bibiliya mu ikoraniro kandi bategura umunsi murikabikorwa
ALMATY, Kazakisitani—Ku itariki ya 26 kugeza ku ya 28 Nzeri 2014, Abahamya ba Yehova bagize ikoraniro ry’iminsi itatu ryasohotsemo Bibiliya—Ubuhinduzi bw’isi nshya, mu rurimi rw’igikazaki. Abantu bose bari aho bagera ku 3.721 bahawe iyo Bibiliya nshya.
Umuhanga mu rurimi rw’igiturukiya witwa Alexander Garkavets, yagize icyo avuga kuri iyo Bibiliya agira ati “nubwo nta bitabo bihagije bihari Abahamya bari kwifashisha bahindura iyo Bibiliya mu rurimi rw’igikazaki, bakoze akazi katoroshye. Biratangaje kubona ukuntu ibitekerezo biri mu mwandiko w’icyongereza babishyize mu mu rurimi rw’igikazaki. Bibiliya—Ubuhinduzi bw’isi nshya ihuje n’ururimi ruvugwa muri iki gihe, kandi abantu bose barayisoma bakayisobanukirwa.”
Ku itariki ya 3 Gicurasi, nyuma y’icyumweru kimwe iryo koraniro ribaye, ibiro by’ishami by’Abahamya ba Yehova muri icyo gihugu byateguye umunsi murikabikorwa kandi byerekana iyo Bibiliya yo mu rurimi rw’igikazaki. Hari radiyo yo muri Kazakisitani yagize icyo ivuga kuri uwo muhango, igira iti “abayobozi b’akarere ka Akimat mu mugi wa Almaty, baje muri uwo muhango barangajwe imbere na Nurzhan Zhaparkul, umuyobozi mukuru w’Ibiro Bishinzwe Amadini, abakozi bo muri za ambasade, inzobere mu by’iyobokamana n’abandi.” Zhaparkul yagize ati “Abahamya ba Yehova batwakiranye urugwiro muri uwo muhango wabereye ku biro byabo. Iki ni igikorwa cyiza cyane kandi twese kidufitiye akamaro.”
Umuvugizi w’Abahamya ba Yehova muri Kazakisitani, Polat Bekzhan, yaravuze ati “twashimishijwe cyane n’ukuntu muri uyu mwaka abantu bitabiriye ikoraniro ryacu ry’iminsi itatu. Nanone abavuga ururimi rw’igikazaki bishimiye Bibiliya iri mu rurimi rwabo. Intego twari dufite igihe twateguraga uyu muhango na yo yagezweho kuko watumye abayobozi, abanyamakuru n’abaturage muri rusange barushaho kumenya Abahamya ba Yehova.”
Ushinzwe amakuru:
Ku rwego mpuzamahanga: J. R. Brown, Ibiro Bishinzwe Amakuru, tel. +1 718 560 5000
Muri Kazakisitani: Polat Bekzhan, tel. +7 727 232 36 62


text:
13-05-2017 saa 11:13' | By Chief Editor | Yasomwe n'abantu
6274 | Ibitekerezo
3
Mu masaha y’umugoroba wo kuri uyu wa Gatanu tariki 12 Gicurasi 2017, umuhanzi Danny Vumbi ari kumwe na Emma Claudine wamenyekanye nk’umunyamakuru akaba n’impirimbanyi mu kwigisha abanyarwanda iby’ubuzima bw’imyororokere, basuye abanyeshuri bo ku kigo cy’amashuri cya Groupe Scolaire St Dominique giherereye i Gihara mu murenge wa Runda wo mu karere ka Kamonyi, banatanga amakariso ku bana b’abakobwa afite agaciro gakabakaba miliyoni ebyiri z’amafaranga y’u Rwanda.
Igikorwa cyo gutanga amakariso mu bigo by’amashuri atandukanye mu Rwanda, ni igitekerezo cya Danny Vumbi, Emma Claudine n’abandi bagenzi babo batatu babonye ko nk’ababyeyi hari umusanzu bakwiye gutanga mu kwigisha abana b’abakobwa uburyo bakwiye kugira isuku no kwiyitaho by’umwihariko igihe bageze mu kigero cy’ubwangavu. Gutanga amakariso ubwabyo si cyo kiba kigenderewe, ahubwo baba bagamije gutanga ubutumwa bugamije kubigisha iby’isuku igendana n’ubuzima bw’imyororokere.
Abanyeshuri bo muri Groupe Scolaire St Dominique Gihara bari benshi bumva ubutumwa bwa Emma Claudine na Danny Vumbi
Abarimu n’abayobozi b’ikigo nabo bari bahari
Ubwo Danny Vumbi na Emma Claudine bageraga muri iki kigo, babanje kuganiriza abanyeshuri ibijyanye n’isuku ikwiye kugirirwa imyanya myibarukiro n’imyenda bambara imbere, banahabwa impano y’imyenda y’imbere (amakariso) irenga igihumbi, Danny Vumbi akaba yatangarije abanyamakuru bari bahari ko ifite agaciro kari hagati ya 1.500.000 na 2.000.000 z’amafaranga y’u Rwanda. Aba banyeshuri kandi banaririmbiwe na Danny Vumbi byagaragaye ko ari umuhanzi ukunzwe cyane n’urubyiruko.
REBA HANO ABANYESHURI BARIRIMBANA NA DANNY VUMBI:
Nyuma y’iki gikorwa, Danny Vumbi na Emma Claudine basobanuye aho igitekerezo cyo gukora iki gikorwa cyavuye ndetse n’icyo kigamije. Danny Vumbi ati: "Igitekerezo cyaje mu minsi ishize, kiza giturutse mu mitwe y’abantu basanzwe n’ubundi baziranye kandi b’ababyeyi barimo Emma Claudine, barimo nanjye Danny Vumbi harimo n’abandi bagera muri batatu, hanyuma tugira igitekerezo cyo kwegera ibigo by’amashuri cyane cyane mu rwego rwo gukangurira abana b’abakobwa kugira isuku hanyuma duhita dufata icyemezo cyo kubashakira imyenda y’imbere kuko burya iyo idahagije nabyo biba ari ibibazo... Dusanzwe turi ababyeyi, umubyeyi rero burya ntabwo areba abana be gusa ahubwo unyuza akajijo n’ahandi, nkanjye wakoze n’uburezi hari ishusho y’isuku mfite, ntabwo navuga ko isuku iri hasi cyane ariko nanone hari utubazo two gukemura, hari abana bavuka mu miryango itifashije bashobora kuba bafite wenda umwambaro umwe gusa w’imbere, kuwusukura urumva biragora.”
Danny Vumbi na Emma Claudine biyemeje gufasha abangavu kumenya uko bakwiye kwigirira isuku y’imyenda y’imbere
Ku ruhande rwa Emma Claudine, yasobanuye ko n’ubwo hatanzwe iyi mpano y’amakariso atari yo bo baha agaciro cyane, ahubwo icyari kigamijwe ari ugutanga ubutumwa bujyanye n’isuku bakwiye kugirira imyanya myibarukiro yabo. Yagize ati: "Imyambaro twazanye ntabwo ari yo twe duha agaciro cyane ahubwo icyo duha agaciro cyane ni ubutumwa twatanze nyuma yo kuzana iyi myambaro. Twabashije kuganira n’abangavu, burya abangavu ni abantu baba bamaze kugera mu gihe gikomeye cyane, bava mu bwana baba abantu bakuru. Baba basabwa kwigirira isuku ariko rimwe na rimwe ugasanga ababyeyi barareba iyo suku bakayitaho ariko bakita cyane ku y’inyuma... Umwangavu aba yatangiye kwihishahisha no kumenya ko imyambaro y’imbere ari we uyikorera isuku, umubyeyi akabimubwiriza ariko ugasanga ntajya kubireba cyane, hari igihe rero usanga umwana afite nk’imwe gusa cyangwa yaratangiye kumucikana, cyangwa se ugasanga harimo n’abatayigira"
Nyuma yo gutanga ubutumwa banahaye abangavu amakariso arenga 1000
Emma Claudine na Danny Vumbi basobanuye ko bo na bagenzi babo batatu batabashije kuboneka aha, bakoresha ubushobozi bwabo bakabona n’inkunga z’abandi bantu cyane cyane b’ababyeyi bumva agaciro k’iki gikorwa, kandi nabo bakaba bagikora mu rwego rwo gushyigikira ibyakozwe na Leta birimo icyumba cy’umukobwa cyashyizwe mu bigo by’amashuri. Bavuga ko bazakomeza ibikorwa nk’ibi no mu bindi bigo bitandukanye bagamije cyane gutanga ubutumwa bujyanye n’isuku y’imyanya myibarukiro ku bana b’abakobwa bageze mu kigero cy’ubwangavu.
Mu izina ry’ubuyobozi bw’ikigo cya Groupe Scolaire St Dominique Gihara, umuyobozi wungirije ushinzwe amasomo, Nsengiyumva Clement, yashimye cyane igikorwa cya Emma Claudine, Danny Vumbi na bagenzi be batatu batabashije kuhagera, avuga ko ari iby’agaciro kuba batekereje guha impano abakobwa bo muri iki kigo bakanabagenera ubutumwa bugamije kubakangurira kurushaho kugira isuku.


text:
Dushakishe kumenya kunyuze mu ihishurirwa
Ntitukanyurwe no kumenya Imana mu buryo bw’ibitekerezo n’ubwenge bwacu. Twifuze ihishurirwa rituruka mu ijambo ryayo, hanyuma turebe uko ubuntu bw’Imana bugwira muri twe!
2 Petero 1 : 2 Ubuntu n’amahoro bigwire muri mwe, mubiheshwa no kumenya Imana na Yesu umwami wacu!
Urebye ijambo kumenya mu kigiriki, usanga rirenze gusobanukirwa bisanzwe binyuze mu bwenge no muri kamere y’umuntu. Risobanura kumenya by’ukuri. Ni ubumenyi buvuye mu ihishurirwa ry’Umwuka wera akabushira mu mutima w’umuntu. Mbwita ubumenyi bunyuze mu ihishurirwa. Kutabugira bituma habaho gusubira inyuma kwinshi, bikabuza abantu kugera kure. Ikibazo gikunda kubaho ni uko abakristo benshi bemera ijambo ry’Imana mu bitekerezo byabo, ariko ntiribe mu mitima yabo nk’umuco ubamurikira. Iyo bijya kuba uko, iryo jambo ryagahinduye ubuzima bwabo burundu. Nta kintu mu isi no mu ijuru cyatuma barivaho.
Nzi ubuhamya bw’umupfakazi yagize ihishurirwa kw’ijambo rivuga ko iyo umuntu ari umupfakazi, Uwiteka amenya urugo rwe, akamumenyera ibyo akeneye. Yari afite ibibazo bimukomereye, atangira kubibwira Imana nk’ubwira umugabo we.
"Ndabikubwiye, Mwami, ibyuma bidufasha kubona amazi byo muri iyi nzu birimo gukora nabi. Ushobora kubitunganya? Kuva ubwo, ntiyongeye kugira ibibazo by’amazi."
Niba hari ikintu muriho musaba Imana, mushobora guhagarara ku ijambo mukagisaba nkuko uwo mupfakazi yabikoze. Mwiyemeze gusoma ijambo ry’Imana kugeza ubwo mugira ihishurirwa ry’ico ribabwira.
Dukomeze mu ijambo ry’Imana kugeza ubwo tumenya Yesu nk’umukiza wacu koko, akaba ari na we utubohora, akatumenyera ibyo dukeneye, ibyo ari byo byose. Tujye ku yindi ntera ubwo tutamenya Imana mu bitekerezo byacu gusa, ahubwo tubeho dufite ihishurirwa, hanyuma ubuntu bw’Imana buzagwira muri twe!
Inyigisho ya Kenneth et Gloria Copeland


text:
Umuhungu yakundaga umukobwa ariko akabura ukuntu yabimubwira nuko aza gufata urugendo ajya kureba nyine uwomukobwa nuko baricara batangira ikiganiro.
Umuhungu:hari umuhungu wantumye ngo nkubwire ko agukunda ariko ngo ntazineza ko wabyemera
Umukobwa: Yego Mana ngo umuhungu, ubwo se ni nde?
Umuhungu: Nyine, Irene, na ko buriya
Umukobwa: Mumbwire niba utamumbwiye umvire hano
Umuhungu: nako ni njye wakwitumyeho
Umukobwa: genda uzitume mu musarane njye undeke!
Mu ishuli babajije Manzi bati “Urumva wifuza kuzaba iki?”Ati “Nshaka kuzaba umucuruzi ukomeye, nkajya mpora za Nairobi na Dubai kandi nkazajya nkorera vacances muri Carayibe na Pacifique”
Mwalimu ati “ndumva ufite inzozi nziza”, abaza Pamela ati wowe urifuza kuzaba iki? Pamela ati:”Ndifuza kuzaba umugore wa Manzi”! Hahahahahhhhhh


text:
Iyi nkuru yanditswe ku itariki ya 12/10/2015
Abanyamakuru na bo bagomba kujya mu itorero?
Iki ni ikibazo bamwe bibaza, nyuma y’aho umuyobozi w’Itorero ry’igihugu Boniface Rucagu atangarije ikinyamakuru « Igihe » ko bari kunoza inyigo y’uburyo abanyamakuru bakorera ibitangazamakuru byo mu Rwanda bazajyanwa mu itorero mu gihe cya vuba.
Ibyo bikubitiyeho ko tariki ya 5 Ukwakira 2015, abahagarariye Ishyirahamwe ry’abanyamakuru mu Rwanda, n’Inama nkuru y’itangazamakuru basohoye itangazo rishishikariza abanyamakuru kwiyandikisha. Ese kuba bivuzwe n’izo nzego, hari andi mahitamo abanyamakuru bo mu Rwanda bafite yo kutabyitabira?
Ingaruka ni izihe ku batazaryitabira?
Boniface Rucagu avuga ko abanyamakuru batazaryitabira bazitwa ibigwari. Kwitwa gutyo ubwabyo, ni nde ushidikanya ko byanakurikirwa no kutakirwa neza nko mu gihe cyo gutara amakuru, … Kuba iyo gahunda iri mu murongo wa Leta ndetse n’uw’ishyaka rikomeye, rinari ku butegetsi, aho biroroshye ko abumva badakeneye iyo gahunda, bareka kuyitabira? Ese ubundi umunyarwanda ntiyari akwiye kuba ari we wihitiramo kuryitabira cyangwa kutaryitabira amaze kumva ibisobanuro by’icyo ryamwungura ? Mbere yo kureba icyo abantu babivugaho, hari icyo umuntu akwiye kubanza gusobanukirwa.
Itorero ni iki ?
Abategetsi b’Urwanda iyo basobanura iryo torero bahera ku gisobanuro cy’itorero ryahozeho mu muco wa kera. Ngo itorero rigira uruhare mu gutoza intore indangagaciro z’umuco nyarwanda, zikigishwa gukunda igihugu zigaca ukubiri n’umuco wo kuba ntibindeba kandi rikazibera isoko y’ubumenyi buzigirira akamaro mu mibereho yazo. Abinjiye mu itorero barahugurwa, baratozwa, bagasohoka ari intore.
Komisiyo y’Igihugu y’Itorero ni yo ifite inshingano yo kugenzura ishyirwa mu bikorwa rya gahunda y’Itorero no gukora ku buryo ibyiciro byose by’Abanyarwanda bihabwa amahirwe yo kwitabira Itorero. Ikinyamakuru « Igihe » kivuga ko hagati y’umwaka wa 2007 na 2012, Itorero ry’Igihugu ryahuguye intore 284.207 muri zo hakaba harimo abarimu, abanyamabanga nshingwabikorwa, abahinzi-borozi, abagize inzego z’abaturage zishinzwe kubungabunga umutekano ndetse na bamwe mu banyarwanda baba mu mahanga.
Mu ikubitiro, abantu bavuga ko ibyo bisobanuro ari byiza ariko abandi bakanongeraho kwibaza niba atari igikorwa kiboneraho n’uburyo bwo gucengeza no kureshya abanyarwanda ku ishyaka riri ku butegetsi ari ryo FPR Inkotanyi. Ibyo binatuma bamwe babona ko ari inzira yo kwigarurira imitima y’abanyarwanda uko yakabaye. Hari n’abibaza niba, uretse n’abanyamakuru, niba n’abandi batari bakwiye guhitamo ubwabo kwitabira cyangwa kutitabira iyo gahunda ku bushake bwabo. Icyo gikorwa ariko, gitegurwa mu magambo atigera agaragariza utaracyinjiramo ko hari aho gihuriye no gucengeza politiki n’amatwara y’ishyaka riri ku butegetsi.
Nyamara se ukuri ni ukuhe?
Nta gushidikanya ko ari igikorwa gifite aho gihuriye na politiki igenga igihugu muri iki gihe. Igisobanuro cy’intore, hari n’abagifata nk’abiyemeje gukorera byimazeyo no kwitangira ibikorwa byemezwa n’ishyaka riri ku butegetsi kuva muri Nyakanga 1994. Ijambo intore hari abataribonamo isura nziza muri iki gihe, kuko bamwe mu banyarwanda usanga bafata intore nk’abiyemeje kwifashishwa mu bikorwa byo kurwanirira iryo shyaka mu gahunda zinyuranye, zirimo kurifasha kurushaho gushinga imizi, kwigarurira no gucubya abatavugarumwe na ryo, n’ibindi. Aha ni ho bamwe bagira impungenge bibaza niba abantu batazagwa mu mitego nk’iyo mu bihe byashize, aho gukurikira no kumira bunguri, bikurikirwa no kwiroha mu bikorwa, ibyo ari byo byose, abantu badahawe umwanya wo gutekereza. Ngicyo igituma, bamwe mu banyarwanda bakemanga gahunda y’itorero n’intore. Abafite amakenga n’impungenge ko intore zishobora kubura rutangira ku buryo zakwiroha no mu bugizi bwa nabi bitewe no kumvira kurenze, kudakenga na rimwe, kwitiranya umwanzi cyangwa kubikora nkana, ese ntibakwiye ibisobanuro na gihamya ibahumuriza?
Hari abavuga ariko ko mu itorero higishwa gukunda igihugu, indangagaciro, umuco mwiza na kirazira. Aba bongeraho ko niba ibyo ibikorwa ari byiza bikwiye no gusesekara no ku banyamakuru. Bavuga ko niba iyo gahunda igenewe abanyarwanda bose, ngo nta mpamvu yatuma hagira abanyamakuru bibwira ko itabareba.
Nyamara mu Rwanda hari n’abanyamakuru bandi badakozwa ibyo kujya mu itorero. Urugero ni nk’umuyobozi w’ikinyamakuru « Great Lakes Voice » Robert Mugabe. Yabwiye « Igihe » ko atiyumvisha impamvu yakwitabira iyo gahunda kandi hari abayisohokamo, bakarenga bagakora ibikorwa bibi.
Ku rubuga rwa « facebook » Aldo Havugimana (umunyamakuru akaba n’umuyobozi wa Radiyo Rwanda) yabajije abantu niba hari itandukaniro riri hagati y’abanyarwanda n’abanyamakuru b’abanyarwanda kuri iriya gahunda yo kujya mu itorero. Uretse biriya bisobanuro by’abantu banyuranye bavuze uko babibona hejuru hano, umunyamakuru Ngendahimana Jean, we agira ati: « abanyamakuru ni abenegihugu nk’abandi banyarwanda, icyakora nta munyamakuru ukwiye kuvanga akazi ke na ‘political propaganda ». Akomeza avuga ko itangazamakuru rikwiye gukorana na leta ariko ntawe ukoresheje undi. Ati: « dukwiye kwigira ku mateka , kuko itangazamakuru rikorera ubutegetsi aho gukora kinyamwuga no mu nyungu z’abenegihugu bose tuzi aho ryatugejeje ahagana 1994 ».
Ngendahimana Jean aranibaza, abaza n’abandi ati: « ese uwo muntu we uzabahugura kuri kirazira n’indangaciro ni muntu ki? Umunyapolitike? We se ubwo yaba azifite? Arongera ati: « ntabwo gukweshoninga ‘policies’ zimwe na zimwe za leta ari sakirirego, ati: »iki gitekerezo cya Rucagu si kizima kuko nsanga kitarashyizwemo ubushishozi ».
Ikigaragara muri iki gikorwa gihamagaririra abanyamakuru kujya mu itorero ni uko abantu batakivugaho rumwe. Ntawamenya niba abanyamakuru bo mu Rwanda bazakitabira ku bwinshi. Hari abavuga ko niba abandi banyarwanda b’ingeri zose bakijyamo, ko ntawukwiye kugihezwamo ngo ni uko ari umunyamakuru. Ariko, abadatekereza nk’abo hari ikintu cy’ingenzi bibutsa cyazirikanwaho: ni uko umwuga w’itangazamakuru ukorwa neza iyo witaruye kwinjirirwa n’ibikorwa by’abanyapolitiki bihishe inyuma y’inyungu bwite cyangwa ibisa na byo. Bitabaye ibyo, nibura bikwiye kumvikana no kwakirwa neza ko guhitamo cyangwa kudahitamo kujya muri gahunda y’itorero nta kibi kirimo. Ubishatse akajyayo, utagiyeyo ntibifatwe nk’amahano, ikinegu cyangwa ngo bimugireho inkurikizi mbi. Ibi byafasha na Boniface Rucagu kumva ko ari ugutandukira kwita ibigwari abatitabiriye itorero ayobora, bikanamurinda kuzagera ubwo yibeshya agashishikariza abanyarwanda bose kwambara nka we no kwitwara nka we, kuko « kami ka muntu ni umutima we ».
Jean-Claude Mulindahabi


text:
ISOMO RYA MBERE
Igitabo cya mbere cy’Abamakabe (1 Mak 2,15-29)
Muri iyo minsi, 15abatware b’ingabo z’umwami bari bashinzwe gutesha rubanda iyobokamana, baza i Modini bazanywe no gutura ibitambo. 16Abayisraheli benshi barahabasanga, ariko Matatiyasi n’abahungu be bajya ukwabo. 17Abatware b’ingabo z’umwami ni ko guterura, babwira Matatiyasi bati « Uri umutware w’ikirangirire muri uyu mugi, ushyigikiwe n’abahungu bawe n’abavandimwe. 18Ngaho rero ngwino abe ari wowe ubanziriza abandi kubahiriza itegeko ry’umwami, mbese nk’uko amahanga yose, abantu bo muri Yuda n’abasigaye i Yeruzalemu, babigize. Bityo wowe n’abahungu bawe muzabarirwe mu ncuti z’umwami, muzagororerwe feza na zahabu n’ibindi by’amoko menshi.» 19Matatiyasi asubiza mu ijwi riranguruye ati «Niba imiryango yose iri mu gihugu cy’umwami imwumvira, buri muryango ukirengagiza imigenzo y’abasekuruza bawo igakurikiza amategeko ye, 20jyewe, abahungu banjye n’abavandimwe banjye, tuzakurikiza Isezerano ry’abasekuruza bacu. 21Imana iraturinde kwihakana Amategeko n’ibikorwa tugomba gukurikiza. 22Nta bwo nzumvira amategeko y’umwami, atuma duteshuka ku migenzo yacu ku buryo twabogamira iburyo cyangwa ibumoso.»
23Ngo amare kuvuga ayo magambo, Umuyahudi aratambuka bose bamureba kuglra ngo ature igitambo ku rutambiro rw’I Modini, nk’uko iteka ry’umwami ryabitegekaga. 24Matatiyasi ngo abibone, ishyaka rimugurumanamo yumva agize akanyabugabo; uburakari buba bwose maze ariruka amusogotera ku rutambiro. 25Umuntu w’umwami wategekaga gutura ibitambo na we amutsinda aho, nuko urutambiro ararusenya, 26Yarwaniye Amategeko ishyaka nk’iryo Pinehasi yigeze kugira, igihe yishe Zimiri mwene Salu. 27Nuko Matatiyasi atera hejuru mu ijwi riranguruye, abwira umugi wose ati «Abantu bose biyumvamo ishyaka ry’Amategeko kandi bakaba bashyigikiye Isezerano, nibankurikire!» 28Matatiyasi ubwe n’abahungu be bahungira mu misozi, basiga mu mugi ibyo bari batunze byose. 29Nuko abantu benshi bifuzaga gukomeza ubutungane no gukurikiza Amategeko, baramanuka bajya kwiturira mu butayu.
ZABURI (Zab 50 (49),1-2, 5.7ac, 14-15)
Inyik/ Ugendera mu butungane, Imana izamwereka umukiro wayo.
Imana nya mana ari yo Uhoraho,
Ivuze Ijambo rikoranya isi yose,
guhera mu burasirazuba kugeza mu burengero bwaryo.
Imana irabagiraniye kuri Siyoni,
yo bwiza buzira inenge.
Iti « Nimunkoranyirize abayoboke banjye,
ba bandi twagiranye igihango kigasozwa n’igitambo!
Tega amatwi muryango wanjye, ngiye kuvuga,
jyewe Imana nkaba n’Imana yawe!
« Ahubwo jya utura Imana igitambo cyo kuyishimira,
Kandi wuzuze amasezerano wagiriye Umusumbabyose;
hanyuma uzabone ubunyiyambaza igihe cy’amagorwa,
ubwo rero nzagutabaza, maze nawe unsingize.»
IBANGONDIRIMBO RIBANZIRIZA IVANJILI (Zab 95 (94), 8)
Alleluya Alleluya.
Uyu munsi ntitunangire umutima wacu,
ahubwo dutege amatwi ijwi ry’Uhoraho.
Alleluya.
IVANJILI
+ Luka (Lk 19,41-44)
Muri icyo gihe Yezu ageze hafi ya Yeruzalemu, 41amaze kwegera umugi no kuwitegereza, arawuririra 42avuga ati «Ubonye uyu munsi iyo ugera waramenye icyaguhesha amahoro! Noneho rero byarakwihishe. 43N’iminsi iragusatiriye maze abanzi bawe bazakugote, bagutangatange, bakwagirize impande zose. 44Bazakurimburana n’abana bawe bazaba bakurimo, kandi ntibazagusigira n’ibuye rigeretse ku rindi, Kuko utamenye igihe Imana yakugendereyeho.»


text:
1.Kugira ngo utarwara(utandura ibicurane(la grippe)…
Nta mpamvu yo gushaka amata(za yaourt), cyangwa se wiyahuza za siporo z’ urudaca kugira ngo wongerere abasirikare b’ umubiri(bakurinda ibicurane mu mubiri). Ahubwo ongera ubushyuhe binyuze mu mibonano mpuzabitsina kugira ngo wongerere ubushobozi abasirikaribawe barinda umubiri (immunite). Kora imibonano nibura kabiri mu cyumweru bityo wirinde imvune zose n’ impanuka z’ ubundi bwirinzi bw’ ibicurane.
Ibi ubyizere ntubihakane n’ ubwo wenda bishobora kugutungura. Abashakashatsi(Wilkes) barabivumbuye ko abasirikare barinda umubiri (immunoglobine A) baba ari benshi cyane ku rugero rwa 30% ku bantu bakunda gukora imibonano mpuzabitsina(nibura rimwe cyangwa kabiri mu cyumweru) ugereranyije n’ abadakunda kuyikora cyangwa se bayikora gake gashoboka.
2.Kugira ngo uruhuke(pour se détendre)…
Gukora imibonano mpuzabitsina bifasha mu kugabanya umuvuduko ukabije w’ amaraso bikanagabanya umunaniro ukabije utewe no gukora cyane(stress).
Abashakashatsi bo mu gihugu cya Ecosse bagaragaje ko abantu bakunda kubasha guhagaraga imbere y’ imbaga nini bagafata amagambo ndetse bakanashobora kuba bakwigobotora ibibazo bikomeye bifashishije amagambo(parler en public), ari abakunda gukora imibonano mpuzabitsina.
Imibonano mpuzabitsina ihoraho ituma umuntu ajya mu rukundo bityo akaruhuka mu mutwe kubwo gutwarwa n’ amarangamutima.
Inagira uruhare runini mu kuruhura ubwonko., binafasha no kuruhuka mu gihe umuntu uyikora aryamye kuko aruhuka neza kurushaho. Binatangwa mo n’ inama ku bantu batajya babasha gusinzira(avis aux insomniaques)
3.Mu gufasha gutunganya ubuzima bw’umutima(entretenir la santé du cœur)…
Imyitozo ngororamubiri ikorewe mu cyumba mu gihe cy’ imibonano mpuzabitsina ifasha gutunganya imikorere y’ umutima(le système cardio-vasculaire).
Abagabo bakora imibonano mpuzabitsina nibura kabiri mu cyumweru bagira amahirwe yo kutagira ibibazo by’ umutima inshuro ebyiri ku batayikora.
Aha kwiyakana biri mu bituma ukora imibonano mpuzabitsina adapfa kurwara indwara y’ umutima kuko byongera umuvuduko nk’ uwirutse akora imyitozo ngororamubiri.
Ni ukuvuga ko abantu bahura n’ ibibazo by’ umutima cyangwa bifuza kubihungira kure iyi nama yo gukora imibonano mpuzabitsina ibareba by’ umwihariko.
Ufite ibyishimo byinshi, wumva ufite uwo wizeye, ukarushaho kugira uburanga karemano…Nta mpamvu zo kurwana na siyanse cyane ngo abe ari bwo tumenya ko urukundo ruryoshye buri wese afite impamvu ze zo kuryoherwa n’ urukundo.
Ese ubwo aho wari uzi ko gukora imibonano mpuzabitsina byongera ibyiza byinshi mu buzima rimwe na rimwe ibyo byiza bikanaruta imiti ?
4.Kugirango wirinde indwara ya kanseri(lutter contre le cancer)…
Ku bagabo basohora ku buryo buhoraho cyane cyane abafite hejuru y’ imyaka 20, bigira akamaro kanini mu kurinda umuntu ibyago byo kuba yarwara indwara ya kanseri kuko bigabanya 33%.
Umwarimu witwa Graham Giles, wo mu nteko ya Victoria yita kuri kanseri(Cancer Council Victoria), abisobanura agira ati :”Gusohora kenshi kandi ku gihe bitangira kandi bikabuza imisemburo itera kanseri itembera mu miyoboro y’ umwanya utandukanya aho inkari zinyura n’ amasohoro(Prostate)”.
5.Kugira ngo wizere ko uri muzima koko(Pour être plus sûr(e) de vous)…
Imibonano mpuzabitsina ni kimwe mu bifashe runini(ni ishingiro) mu buzima bw’ umuntu. Umwe mu bize kandi bita ku bijyanye n’ imibonano mpuzabitsina(sexologue) witwa Sandor Gardos agira ati :” Iyo mu buriri bigenda neza, wumva n’ ahandi hose bitunganye mu buzima”.
Reba Video
Impamvu zitangaje zo gukora imibonano mpuzabitsina
1.Kugira ngo utarwara(utandura ibicurane(la grippe)…
at 5:11:00 AM
Labels: urukundo


text:
N’iki nashingiraho mpitamo uwo tuzabana?
NI IKI NASHINGIRAHO MPITAMO UWO TUZABANA?
Kubaka urugo ni ikintu gikomeye mu buzima bwa muntu ndetse uko umuntu akura, kubaka urugo ni imwe mu ntego nyamukuru aba afite mu buzima bw’ejo hazaza.Umusore aribaza ati “Ese nzashaka umugore umuze ute?”ndetse n’umukobwa akibaza ati “Ese nzashaka umugabo umeze ute?” Hari ababura amahitamo bakajarajara mu rukundo kuko nta murungo hame wo kubaka urugo baba barihaye. Pasteur Desire HABYARIMANA avuga ko kubaka urugo bibanzirizwa n’amahitamo y’uwo muzabana ndetse bikagira n’ingingo ngenderwaho.Hari kubana ko mu buryo bubiri hari kubana kw’abantu bakijijwe no kubana kw’abadakijijwe.Iyo abantu bakijijwe ibintu bagomba gushingiraho ni:
1. Indangagaciro y’ubukristo:
Umusore cyangwa umukobwa bombi baravutse ubwa kabiri ari abana b’Imana bafite icyerekezo kimwe cyo kujya mu ijuru ubukristo gusa ntibuhagije kuko urugo si ikintu cyubakirwa mu mwuka ni igikorwa gikorerwa mu mubiri nubwo ari icy’umwuka .Hari igihe usanga umuntu akijijwe ariko afite ibikomere, bijyanye n’imyitwarire itari myiza kandi akijijwe ugasanga atazi kubana neza n’abandi icyo gihe byazagira ingaruka zo kubyara abana bafite imyitwarire itari myiza.
2.Uburere:
uburere ni ikintu cy’ingenzi umuntu atagomba kwirengagiza mu gihe cyo kurambagiza kuko mu Kinyarwanda baravuga ngo “uburere buruta ubuvuke” bishatse kuvuga ko uwo muntu agomba kuba afite ubupfura bumuhesha kuvamo umugore muzima cyangwa umugabo muzima.
3.Imyitwarire:
Imyitwaririre ni ikintu cy’ingenzi umuntu agomba gushingiraho ahitamo uwo bazabana kuko iyo umugore cyangwa umugabo bafite imyitwarire myiza bituma urugo rwabo rugendwa kubera kubana neza n’abandi.Ikindi ugomba kugenzura ko uwo muzabana adafite ingeso mbi nk’ubusambanyi,kunywa inzoga,umushiha,kunywa itabi,kubeshya n’ibindi.
4.Indangagaciro y’ubupfura: umusore cyangwa umukobwa bagomba kuba bafite ubupfura,ubupfura ni ikintu gituma umuntu akundwa muri societe kuko usanga yizerwa na buri wese kubera kudahemuka no kubana neza n’abandi.
4. Kuba azi gusoma no kwandika:
Ugomba kwibaza uti “Ese uyu muntu azakoresha abana devoir (umukoro) ku buryo abana bazakurana uburere n’ubumenyi bufite ireme.
Iyo wegereye abasore ukababaza impamvu badashaka abagore, abenshi bahuriza ku bisubizo bigira biti “Nabuze umukobwa ,Nta bushobozi ndabona,”ndetse abenshi usanga ngo bazinukwa abakobwa kubera ibikomere babateye birimo gutendeka,kubahakanira byari bigeze kure(gutera akadobo/kubengwa) ibyo na byo bikaba intandaro yo gutinda gushaka ku ruhande rw’abasore gusa uwakoma urusyo yakoma n’ingasire ngo hari n’abasore bakunda nta gahunda ifatika bafite ngo abakobwa babona bazabaheza ku ishyiga bakikuriramo akabo karenge,kwirarira ukizeza umukobwa ibitangaza kera kabaye yamara kukuvumbura akigendera.
Twegereye Madamu wa Pasteur, Ev.Adda Darlene atubwira ko hari ibintu bigomba kuranga igihe cyo kurambagizanya(temps defiancaille):
1.Urukundo
2.Kubabarirana
3.Kubahana
4.Kudahora bikubanaho( bashoreranye ahantu hose)
5.Kugira gahunda yo gusenga
Pastor Desire akomeza avuga ko hari ibyo umusore n’umukobwa bagomba kuba bujuje kugirango batangize umushinga w’ubukwe.Kureba niba umusore yiteguye gukora ubukwe cyangwa umukobwa yiteguye kurongorwa. Umusore agomba kwibaza ati “Ese tuzatura he?,tuzabaho gute?umwana navuka azabaho ate? Umukobwa na we agomba kwibaza ati “Ese ibishyingiranwa bizava he? Kuganira n’imiryango mbere yuko bijya mu ruhame kuko nyuma y’indangagaciro y’ubukristo hagomba kubaho indangagaciro z’ubupfura,abasaza bagomba kuba barabiganiriyeho mbere yuko bijya mu ruhame.
“Twagiye tubona amakosa atandukanye ugasanga abantu bageze ku munsi w’ubukwe nta ntebe, nta matelas, atazi n’aho aributahe akavuga ngo afite kwizera Imana iribubikore gusa tuzirikane ko Imana idakorera mu kavuyo,Imana ntabwo itera urujijo mu bantu. Icyo nabwira abasore nuko iyo ugiye kubaka urugo ugomba gutekereza ko ugiye kuba umutware w’urugo,inshingano z’urugo ni wowe ziba zireba hanyuma umugore akakunganira.Iyo wubakiye kuri Kristo ukaba ufite na za ndangagaciro z’ubupfura ntacyabuza urugo gukomera. Imiyaga(ibigeragezo) yo ntiyabura kandi ntaho itinya ariko intwaro yo kunesha ibyo bigeragezo ni ugusenga Imana.”
Deo Jyamubandi


text:
Perezida w’igihugu cya Uganda, Yoweri Kaguta Museveni,yahaye itsinda ry’abaririmbyi bo mu Rwanda(Charly na Nina) ibahasha irimo amafaranga nyuma yo kumukora ku mutima ubwo baririmbaga mu bukwe bahuriyemo.
Perezida w’igihugu cya Uganda, Yoweri Kaguta Museveni,yahaye itsinda ry’abaririmbyi bo mu Rwanda(Charly na Nina) ibahasha irimo amafaranga nyuma yo kumukora ku mutima ubwo baririmbaga mu bukwe bahuriyemo.
- Perezida Museveni asuhuza Nina
- Charly nawe ntiyaviriyemo aho
Aba bakobwa ubwo baririmbaga mu bukwe bwabereye muri Serena Hotel kuri uyu wa Gatandatu taliki 02 Nzeri 2017 i Kampala,bagize amahirwe yo kuhahurira n’uyu mukuru w’igihugu maze bamukora ku mutima ahitamo kubaha amafaranga.
- Iyi ni ibahasha irimo amafaranga Perezida Museveni yahaye aba baririmbyi
Itangazamakuru ryavuganye n’aba bakobwa ngo batangaze umubare w’amafaranga bahawe,maze birinnda kuwuvuga ngo ku bwo guha icyubahiro uyu muyobozi nk’abakobwa batojwe umuco nyarwanda.
Ubukwe Charly na Nina batashye ni ubw’umuherwe Moses Kananura umuhungu w’inshuti ya Museveni witwa Kananura n’umukobwa w’umunyarwandakazi witwa Ines.Uyu se wa Moses akaba yarabaye inshuti y’akadasohoka ya Perezida Museveni kuva mu bwana.
Indirimbo ’Owooma"bakoranye na Geostedy,niyo ifatatwa nk’umusemburo wo gukora ku mutima wa Museveni nyuma y’uko ubwo bayiririmbaga aribwo yahise abarembuza bakamusanga aho ari akabaha iyo bahasha.
- Abageni bari basazwe n’ibyishimo
Iyi ndirimbo kandi niyo iherutse gutuma bahamagarwa mu bihembo bikomeye i Kampala bizwi nka ’Uganda Entertainment Awards’ ndetse na mugenzi wabo Jody Phibe.
Ndacyayisenga Fred
Ibitekerezo
Ibi bihuriyehe nibyo muri bible koko nishyari muba mutangiye kugirira aba bana babakobwa big up chali&Nina Kanda hano umusubize
bakomerezeho nibyiza kbs Kanda hano umusubize
Nibarye nabo ku misoro y'abaganda. Aliko ko bavuga ngo amafranga ni angahe? Kanda hano umusubize
murakoze named Mandi ubu butumwa burabareba kuko hasigaye igihe gito NGO is I ihinde umushyitsi Kanda hano umusubize
ntibishim ngo nuko baros ayo mahera, ahubwo bishim ko baz Imana Kanda hano umusubize
ibyiyi so ntawe bikwiye kurangaza kuko abubaha IMANA tuzi ko mwijuru ibyo amaso yacu atijyeze kubona tuzabibona mwijuru nta.muriro wamashanyarazi nta mirasire yizuba na Generethas ahubwo ubwiza bwimana nibwo buzatumurikira niyo mpamvu the twamaramaje kudatwarwa nibyino kuko tiziko hasigaye rimwe gusa maze tukagororerwa suko ibinezeza tutabigura kuko namafaranga IMANA yacu NATO igijya iyaduha ariko ntidushobora Niko byagenze dannyeri nabagenzi banga itegeko ryumwami nibiryo bye mushake UWITEKAKA bigishoboka ko abonwa IMANA ibasange amen Kanda hano umusubize
thx so much igitekerezo cyiza imana izaguhe iherezo ryiza uzarebe ibyo mu ijuru utigeze kubona hano mu isi Kanda hano umusubize
nibyiza cyane abakobwa bacu kwerekana umuco ntibavuge umubare wayo mafaranga babahaye Kanda hano umusubize
ibyo nibisanzwe ko abanyarwanda aho turi hose turangwa no kuba indashyikirwa niyo mpamvu naba bakobwa perezida wa Uganda yabahaye iriya bahasha kuko bari bamaze kumweza. Kanda hano umusubize
President M7 ni umuntu ukunda KWISHIMA kandi akabyerekana (he is a happy president). Ni umuco mwiza cyane.Ikibabaje nuko iyi si yacu irimo ibintu byinshi bitubuza kwishima:Urupfu,indwara,intambara,ubukene,akarengane,ubusumbane,etc... Nubwo bimeze gutyo kuva kera,bizavaho mu gihe gito.Kuko imana yenda kuzana Umunsi w'imperuka,hanyuma igakuraho ibibi byose.Abantu benshi bakeka ko isi izakomeza kumera gutya.Kubera ko abantu banga kumvira imana,yashyizeho Umunsi w'Imperuka,ubwo izarimbura abantu bose bakora ibyo itubuza (Ibyakozwe 17:31).Impamvu imana yatinze kubikora,nuko igishaka abantu bihana,bakava mu byaha. Ubwo YESU yali hano ku isi,baramubajije bati:"UMUNSI W'IMPERUKA uzaba ryari?".Yabashubije ko nawe atawuzi,keretse SE wenyine (his father).Bisome muli Matayo 24:36.Ariko YESU yaduhaye IBIMENYETSO yuko uwo munsi wegereje.Yavuze ko nitubona isi ifite ibibazo byinshi bitabagaho mbere,tuzamenya ko uwo Munsi uri hafi.Abahanga benshi bahamya ko Imperuka iri hafi,iyo barebye ibintu bibi birimo kuba,cyane cyane Climate Change itera imyuzure n'ubushyuhe bwinshi,n'ukuntu ibihugu bishaka kurwana bikoresheje Atomic Bombs.Reba ukuntu Russia na China barimo kubwira North Korea ngo isuzugure Amerika.Baramutse barwanye,bakoresha Atomic Bombs isi igashira. Imana izabatanga izane Imperuka (Armageddon),irimbure abantu bose bakora ibyo itubuza,isigaze abantu bake bayumvira (Imigani 2:21,22).Aho gupinga uhakana ko Imperuka itazaza,byaba byiza uhindutse,aho guhera mu byisi gusa (shuguri,ibinezeza,politike,etc...).Kuko abantu bose bibera mu byisi gusa,imana ibafata nk'abanzi bayo (Yakobo 4:4).Bible ivuga ko batazabona ubuzima bw'iteka muli Paradizo (1 Yohana 2:15-17). Kanda hano umusubize
Umva James abantu batekereza nkawe bafite ibibazo iki kinyamakuru uhurutuye uvuga ubus. Apuuu! Rekankureke Big up to chary na Nina Kanda hano umusubize
Ahubw Icakubera Ciza Nuko Wokwemera Kand Ugakurikiz Ivyo James Avuz Maze Ukabona Gukira Kanda hano umusubize


text:
Page 5 of 21
INKINGI YA KABIRI: KWEMERA ABAMALAIKA B’IMANA
Abamalaika nibande?
Abamalaika ni ibiremwa bitabonwa n'abantu, bagaragira Imana kandi bakaba ntakuri nakumwe ko gusengwa bafite. Imana yabaremye mu rumuri ibaha kuyumvira no kubaha amategekoyayo bisesuye ibaha n'imbaraga zo kuyubahiriza, nk'uko yabavuzeho igira iti:
وَلَهُ مَنْ فِى السَّمَاوَاتِ وَاْلأرْضِ وَمَنْ عِنْدَهُ لاَ يَسْتَكْبِرُوْنَ عَنْ عِبَادَتِهِ وَلاَ يَسْتَحْسِرُوْنَ. يُسَبِّحُوْنَ الَّيْلَ وَالنَّهَارَ لايفترون. الأنبياء 19-20
“Kandi ibiri mu kirere no mu isi ni iby'Imana. Nababandi bari ku mana (abamalaika) ntibigomeka m’ugusenga Imana ntanubwo bacika intege. Basingiza Imana ijoro n'amanywa, ntibarambirwa”. QOR’ANI 21:19-20
Kwemera abamalaika ni imwe mu nkingi zokwemera, bisobanuye kwizerako Imana yaremye abamalaika mu rumuri kandi bakaba ari ibiremwa byayo bihora bikurikiza amategeko yayo ntakwigomeka bakaba bakora imirimo Imana yabashinze. Mbese nabo ni ibiremwa by’Imana.
Ukwemera k'umuntu ntikuzura atemeye ko bariho kandi banafite ibibaranga n'imirimo bashinzwe nk'uko Qur'an yabigaragaje ndetse n'imvugo z'intumwa y'Imana Muhammadi ((Imana imuhe amahoro n’imigisha)). Imana iragira iti:
ءَامَنَ الرَّسُوْلُ بِمَآ أُنْزِلَ إلَيْهِ مَنْ رَّبِّهِ والْمُؤْمِنُوْنَ كُلُّ ُءَامَنَ بِالله ِ وَمَلَئِكَتِهِ وَكُتُبِهِ وَرُسُلِهِ لاَنُفَرِّقُ بَيْنَ أحَدٍ مِّنْ رُّسُلِهِ... البقرة 285
“Intumwa yemeye ibyayimanuriwe bivuye kuri Nyagasani wayo, kandi n’abemeramana bose bemeye Imana, abamalaika bayo, ibitabo byayo n’intumwa zayo, ntabwo dutandukanya imwe mu ntumwa z’Imana…”
QOR’ANI 2:285
Nanone Imana iragira iti:
...وَمَنْ يَكْفُرُ بِالله ِ وَمَلَئِكَتِهِ وَكُتُبِهِ وَرُسُلِهِ والْيَوْمِ اْلآخِرِ فَقَدْ ضَلَّ ضَلاَلاً بَعِيْداً. النساء 136
“…Kandi uzahakana Imana, agahakana n’abamalaika bayo, ibitabo byayo, intumwa zayo n’umunsi w’imperuka uwo azaba ayobye ubuyobe buri kure cyane”. QOR’ANI 4:136
Naho mumvugo z'intumwa y'Imana zigaragaza ko kwemera abamalaika ari imwe mu nkingi zokwemera, ni aho yavuze isubiza ikibazo yabajijwe na malaika JIBRIL (Gabriel) aho yamubajije ati:
“Mbwira ukwemera?Intumwa irasubiza iti: Ni ukwemera Imana, abamalaika bayo, ibitabo byayo, intumwa zayo, umunsi w’imperuka no kwemera igeno ry’ibyiza n’ibibi ko byose biva ku Mana (QADAR)”.
Al-Bukhariy Vol 2: page 97,
Mus-lim vol 1: page 36-38 Hadith No. 2658.
Imyemerere y'abantu kubamalaika mbere ya ISLAM
Mbere ya Islam abantu bibwiraga ko abamalaika ari abakobwa b'Imana, ariko ibyo Imana yarabihakanye inagaragaza ko ibyo bavuga batabizi aho yagize iti:
وَجَعَلُواْ الْمَلئِكَةَ الَّذِيْنَ هُمْ عِبَادُ الرَّحْمَنِ إنَاثًَا أشَهِدُواْ خَلْقَهُمْ سَتُكْتَبُ شَهَادَتُهُمْ وَيُسْئَلُوْنَ. الزخرف 19
“Abantu bagize abamalaika aribo bagaragu b'Imana igitsina gore. Ese ye abamalaika baremwa abo bavuze ibyo babihagazeho? Ubwo buhamya bwabo buzandikwa kandi bazabibazwa”.
QOR’ANI 43:19
Uyu murongo uragaragaza imyemerere y'abantu mbere ya ISLAM kubamalaika b'Imana, bavugaga ko ari abakobwa b'Imana ariko ibyo Imana yarabihakanye inabibutsa ko izo mvugo bazazibazwa ku munsi w'imperuka.
Kwemera abamalaika bisobanuye ibintu bine (4):
-
Kwemera ko abamalaika bariho.
-
Kwemera abo twamenyeshejwe amazina yabo nka Jibril (Gabriel), Mika-iilu n'abandi.. Naho abo tutamenye amazina yabo twemera ko bariho nubwo tutabazi.
-
Kwemera ibiranga bamwe muribo.
-
Twamenye nka Jibril kuko intumwa y'Imana yavuze ko yamubonye nk'uko Imana yamuremye afite amababa magana atandatu.
-
Kwemera ibyo twamenye mu mirimo yabo bashinzwe
Imana iragira iti:
قُلْ مَنْ كَانَ عَدُوًّا لِّجِبْرِيْلَ فَإنَّهُ نَزَّلَهُ عَلىَ قَلْبِكَ بِإذْنِ اللهِ مُصَدِّقًا لِّمَا بَيْنَ يَدَيْهِ وَهُدًى وَبُشْرَى لِلْمُؤْمِنِيْنَ. مَنْ كَانَ عَدُوًّا لِّلَّهِ وَمَلَئِكَتِهِ وَرُسُلِهِ وَجِبْرِيْلَ وَمِيْكَالَ فَإنَّ الله َعَدُوُّ ُ لِلْكَافِرِيْنَ. البقرة 97-98
“Yewe Muhammad vuga uti:”Uzaba umwanzi wa Jibril (Gabriel), muby'ukuri yamanuye Qur'an ku mutima wawe k’ubushake bw'Imana, Qur'an iza ishimangira ibitabo byaje mbere yayo kandi iza ari umuyoboro n'inkuru nziza ku bemeramana. Uzaba umwanzi w'Imana, w’abamalaika bayo n’intumwa zayo na Jibril (Gabriel) na Mikail amenyeko Imana ari umwanzi w'abahakanyi”.
Qur'an 2:97-98
Iyi mirongo ya Qur'an iragaragaza ko kwanga abamalaika b'Imana ari ubuhakanyi kandi ko ubanga aba yanze Imana kuko ariyo yabatumye. Bityo nawe Imana iramwanga kuko ayihakana kandi Imana yanga abahakanyi. Imana iragira iti:
...وَإنَّا لَنَحْنُ الصَّآفُّوْنَ. وَإنَّا لَنَحْنُ الْمُسَبِّحُوْنَ. الصافات 165-166
“Nta numwe muri twe (abamalaika) uretseko afite igihagararo kizwi, kandi twebwe dutonda imirongo kandi twebwe dusingiza Imana”
Qur'an 37:165-166
Imana irongera iti:
يَخَافُوْنَ رَبَّهُمْ مِّنْ فَوْقِهِمْ وَيَفْعَلُوْنَ مَايُؤْمَرُوْنَ. النّحل 50
“Batinya Nyagasani wabo ubari hejuru kandi bagakora ibyo bategetswe”
Qur'an 16:50
Nanone Imana yaravuze iti:
يآأيُّهَا الَّذِيْنَ ءَامَنُواْ قُواْ أنْفُسَكُمْ وَأهْلِيْكُمْ نَارًا وَقٌوْدُهَا النَّاسُ وَالْحِجَارَةُ عَلَيْهَا مَلَئِكَةُ غِلاَظُ ُ شِدَادُ ُ لاَّيَعْصُوْنَ الله َ مَآ أمَرَهُمْ وَيَفْعَلُوْنَ مَايُؤْمَرُوْنَ. التَّحريم 6
“Yemwe abemeye Imana, murokore roho zanyu ndetse n’iz’abanyu mu muriro kubera ko inkwi zawo ari abantu n’amabuye ucunzwe n’abamalaika b’inkazi badasuzugura icyo Imana ibategetse kandi bakora ibyo bategetswe”.
Qur'an 66:6
ABAMALAIKA BAHURIRA HE N'IKIREMWA MUNTU?
Imana yaremye abamalaika maze ibashinga gukurikirana ibiremwa byayo nokubigezaho gahunda yagenwe n'Imana. Muri ibyo biremwa harimo n'umuntu hakaba hari ihuriro rikomeye hagati y'abamalaika n'umuntu kuva akiremwa (munda yanyina) yimuka ava mucyiciro cy'ubuzima ajya mukindi, kugena ishusho ye, kumurinda mungobyi eshatu (3) munda yanyina, kwandika amafunguro ye n'ibikorwa bye no kumukurikirana amaze kumenya ubwenge bandika ibyo akora n'ibyo avuga, kuvanamo roho ye igihe apfuye no kuyigeza ku Mana, ni nabo bashinzwe guhana noguhemba abantu mumva zabo n'ibindi bikorwa bigaragaza ihuriro hagati y'amalaika n'ikiremwa muntu muri rusange…
Naho kubemeramana hari ihuriro ry'umwihariko. Mubyo bahuriyeho harimo gukomeza abemeramana mugihe cy'ubwoba no gupfa, kubabera inshuti hano ku isi no mubuzima bw'imperuka, kubasabira ku Mana n'ibindi byiza bahuriyeho...
Abamalaika banga abahakana Imana n'abanyamahugu b'abangizi, barabanga bakabarwanya bagatera ubwoba imitima yabo bakanabamanurira ibihano biturutse ku Mana, bakanabavuma.
Muri make, abamalaika ni intumwa z'Imana ku biremwa byayo bakaba abahuza hagati y'Imana n'abagaragu bayo, babagezaho amategeko aturutse ku Mana, Kandi bakanayishyira ibikorwa by'abagaragu bayo.
UMUBARE W’ABAMALAIKA B’IMANA
Naho umubare w'abamalaika ni mwinshi cyane ntawe uwuzi uretse Imana yonyine nk'uko yavuze iti:
...وما يعلم جنود ربك إلا هو... سورة المدثر 31
“...ntawe uzi abasirikare ba Nyagasani wawe uretse we (ALLAH)...”
Qor’ani 74:31
Intumwa y'Imana nayo yaragize iti:
“Ikirere kiraremerewe kandi birakwiye ko kiremererwa. Kuko ntahantu nahamwe washyira intoki enye (4) uretseko haba hari umumalaika wubamiye Imana”.
Swahihi-al-Bhukhariyy vol 6: page 232
INYUNGU ZO KWEMERA ABAMALAIKA
Umwemeramana agira inyungu nyinshi mukwemera abamalaika akamenya ubushobozi bw'Imana kuba yararemye ibi biremwa akabiha imbaraga zihambaye, ibyo bigaragaza ubushobozi bw'Imana yabaremye. Ibi na none bigaha umweramana kuyishimira kuko yitaye kukiremwa muntu ikagiha abamalaika bakirinda bakanakigezaho gahunda y'Imana; bityo umwemeramana wese agomba kubakunda kubera ibyiza bamukorera.


text:
Itegeko Nshinga rya Repubulika y’u Rwanda riteganya ko indimi zemewe mu Rwanda kandi zigakoreshwa mu nzego z’ubutegetsi ari IKINYARWANDA, Igifaransa n’Icyongereza. Hejuru y’iri tegeko nyababyeyi rihetse kandi ribumbatiye andi yose rigaruka ku KINYARWANDA, hari n’uburyo umunyarwanda usanzwe yumva kandi yibona muri iyi ngingo iri mu itegeko nshinga.
Umunyarwanda wo ku rwego rusanzwe utaragize amahirwe yo kwiga ngo aminuze, Icyongereza n’Igifaransa bisa n’aho ntacyo bimubwiye ndetse nta n’icyo bivuze imbere ye kuko adashobora kubyandika, adashobora kubivuga nta makaraza kimwe n’uko adashobora kumvikana n’uwamuganiriza azikoresha.
Ikinyarwanda : Ingobyi ihetse umuco n’ubuzima
N’ubwo bimeze bitya kuri izi ndimi zombi mvuze hejuru(Igifaransa n’Icyongereza) siko biri ku KINYARWANDA. Umunyarwanda ukomoka ku babyeyi bombi b’abanyarwanda iyo akivuka, ageze mu gihe cyo kwiga ururimi avuga IKINYARWANDA kandi akakivuga neza kuko ururimi rw’ababyeyi bakubyara nta masomo ahambaye uba ukeneye kugira ngo uruvuge uko bikwiye.
Uko umwana agenda akura, ajyana n’abandi bana kuvoma, gutashya, kwahirira amatungo, kwiga, ururimi rurushaho kumuryohera no kumubera ubuzima iyo abo bahura baruvuga kimwe nawe kandi bitanga umunezero muri rubanda iyo imvugo ari imwe ku bantu benshi mu bihe bitandukanye.
Iyo umwenegihugu ageze mu myaka yisumbuyeho agenda akomeza kubona ubukungu bw’ururimi rwe kandi ariko ntabiteho igihe cye kinini mu kubitekerezaho. Urugero : Iyo uhora ujya mu Misa ukumva Padiri ayisoma mu KINYARWANDA cyiza cyiza, ntushobora gutekereza ko aramutse ayisomye mu Cyongereza utakumvamo na busa kuko buri gihe bayisoma mu rurimi rwawe.
Iyo ku murenge habaye ibirori nko gusaba umugeni, kwita umwana, guhana inka, habaye ibyago nko gushyingura uwitabye Imana ukumva barakoresha IKINYARWANDA nta buzima n’umunezero biruta ibi byombi. Izi ngero zose n’izindi SHIKAMA itabahaye ariko dutekereza ko muzizi, nibyo byose tubumbira hamwe tukabyita ingobyi ihetse umuco n’ubuzima by’umwenegihugu.
Kuva mu 1994 agatsiko ka FPR kagaragaje ibimenyetso byo gusenya umuco w’u Rwanda
SHIKAMA tumaze iminsi dukurikirira hafi icyo abanyarwanda batandukanye bavuga kuri iyi politiki y’amanjwe n’urukozasoni ya FPR yo gusisibiranya IKINYARWANDA. Iyo wumvise ibyo abanyarwanda batandukanye bavuga, uhita ubona bose bahurije ku kintu kimwe : «NIMUREKE KUDUKORERA KU RURIMI NTA WABIBASABYE».
Muri uku gutsembera abashaka gusisibiranya IKINYARWANDA hari n’abo ubona cyangwa ukumva batabyumva nyamara muri SHIKAMA ntitwahwemye kubereka amahano atabarika yagiye akorwa na FPR guhera yafata ubutegetsi mu Rwanda mu 1994 ku buryo byashobokaga ko n’IKINYARWANDA bagishwanyaguza none birashyize birabaye.
Muri izo ngero z’ibikorwa bakoze twavugamo : Guhindura ibirango bya repubulika : Hano ni ukuvuga ibendera, indirimbo yubahiriza igihugu n’ikirangantego cya repubulika : Uretse ko abantu baryumyeho ntihagire ukopfora, ariko abakuru kandi basobanukiwe babibonye nk’akumiro. Kuva mwabaho mwigeze mwumva abenegihugu batemera ubwigenge igihugu cyabo cyahawe ???
Nta munyarwanda n’umwe ufitanye ikibazo n’IKINYARWANDA
Ikindi kintu cyashobeye abanyarwanda hafi ya bose ni ukuntu u Rwanda rufite ibibazo akangari ariko abanyapolitiki bakabirengaho bakajya gucyemura ikibazo kidahari kitanigeze kizamurwa n’umuturage n’umwe. Kuva mu Bweyeye ugaca i Nyagatare, ukanyura Rubavu ukuburukira ku Rusumo rwa Kirehe abanyarwanda bose barumvikana hadakenewe umusemuzi.
Ntabwo rero byumvikana ukuntu iki kibazo kidahari cyibarutswe n’abanyapolitiki batazi ibyo bakora baniha inshingano batatumwe kandi hari ibindi byinshi bakorera abanyarwanda bakanezerwa. Ese byari ngombwa gufata icyemezo ukabona gusaba abaturage inama nyuma, cyangwa mu miyoborere myiza ibyiza ni ukubanza kubaza rubanda ikamara impaka?
Abategetsi bo mu gatsiko ka FPR nabo ntibabyumva kimwe!!!
Abayobozi b’inteko nyarwanda ishinzwe kubumbatira ururimi n’umuco baravuga ko badashobora kwisubiraho kuko ibyo bakoze byose ari byo kandi bikwiye. Minisitiri w’umuco na siporo HABINEZA Yozefu we arabusanya nabo cyane kandi ariwe ubakuriye akavuga ko bibaye ngombwa bashobora no gusinyura ngo kuko usinya ari nawe usinyura.
Iyi mvugo ya Nyakubahwa Minisitiri HABINEZA Yozefu irerekana kandi igasobanura ko ibyo batangaje ashobora kuba yarabigizeho ingingimira, atabisobanuriwe uko bikwiye cyangwa ndetse ashobora kuba ataranabimeneshejwe kimwe n’uko uru rwego rushobora kuba rufite urundi rwego rurukoresha(ruruvugiramo) MINISPOC ya minisitiri HABINEZA Yozefu cyangwa itatinyuka kuvuguruza.
Impamvu za politiki zishobora kuba zibyihishe inyuma
Ubundi amategeko y’igenamajwi yigishwa mu mashuri abanza, ayisumbuye na Kaminuza kuri bamwe agena uburyo inyuguti zimwe na zimwe ziburizwamo imbere cyangwa inyuma y’izindi bitewe n’uko ijwi risohoka mu kanwa k’uvuga kandi bigakorwa kugira ngo hanozwe imvugo bityo ubwirwa abashe kumva ubutumwa neza aribyo twita INGAMBO.
Ibi ndatekereza ko abakoze iri sisibiranya bari babizi neza ndetse cyane kuko baminuje mu rurimi rw’IKINYARWANDA. Ariko politiki ni ikindi, urebye amagambo amwe bahinduye ururimi rurahita ruvugika nk’IKINYAMURENGE cyangwa IKINYANKORE.
Kubera ukuntu abanyamurenge bahemukiwe na FPR ubu bakaba barabihiwe baba abafashwe bugwate mu Rwanda ndetse n’abahungiye ahandi FPR ishobora guhindura IKINYARWANDA ikakigira IKINYAMURENGE kugira ngo ibereke ko yabeguriye u Rwanda bityo kwagura imipaka ikagera i Mulenge bizaborohere kuko ururimi ruzaba ari rumwe muri gahunda ya empire Hima-Tutsi Kagame akomeyeho.
Impamvu ya kabiri ni uko agatsiko ka FPR kaba gashaka gukama no kunyunyuza abanyarwanda udufaranga bari basigaranye(nako badafite). Bibaye itegeko bazahita bategeka ko ibitabo byigirwamo ikibonezamvugo n’ibihekane byahindurwa maze icapiro rya FPR rikabona isoko ryo kwandika ibyo bitabo byinshi cyane.
Impamvu ya gatatu ni uko mu guhindura amazina Urugero Kanyamibwa →Kanyamibga aho W ihindaka G / a
FPR itagira isoni ishobora gusaba ko abaturage bose bafite amazi yahinduwemo ibihekane bakongera gukorerwa INDANGAMUNTU n’INZANDIKO Z’INZIRA bityo hakongera kwinjiza izindi noti nyinshi mu mufuka wa FPR. Ibi byose ni ibyo SHIKAMA dukeka ko bishoboka kandi twibwira ko bitazatinda kwigaragaza.
Ikindi ni uko habayeho no gusuzugura no kwirengagiza amasezerano Kiliziya Gatulika yagiranye na Leta y’u Rwanda ku gihekane cya BG mu masezerano yo kugura i Kabgayi (agasozi KA-BGAYI). Ayo masezerano ateganya ko abantu bose, ahantu hose n’ibintu byose byumvikanamo igihekane cya BW byandikwa bityo uretse agasozi KA-BWAYI kihariye kwandikwa mu ijambo KABGAYI. Ese ibi byose abo muri iyi nteko barabyibutse cyangwa barabyibagiwe? Ese Vaticani ibareze batsinda uru rubanza?
Impera y’ingoma mpotozi n’intangiriro y’impinduramatwara IKARAMU
Urebye akarengane abanyarwanda bakomeje gukorerwa, ukareba n’ukuntu uru rurimi rwacu turukomeyeho nta n’umwe uvuyemo, biragaragara ko impinduramatwara ya rubanda ishoboka cyane biciye mu IKARAMU kuko buri wese iyo wumvise uburyo abyumva bisa n’aho yiteguye kugaragaza ukuntu atsimbaraye ku rurimi rw’abakurambere be.
Niba abo mu nteko y’ururimi n’umuco batisubiyeho ngo barekere IKINYARWANDA uko gisanzwe cyane ko nta wigeze ababwira ko kirwaye, kimugaye cyangwa kiri mu nzira yo gucika, birashoboka cyane ko abanyarwanda bashobora kwitabaza ububasha bifitemo bagaharanira uburenganzira bw’umwenegihugu ku rurimi gakondo rwe kuko kuvangira ururimi ni intangiriro yo kwica umuco kandi kwica umuco w’abenegihugu bibanziriza kurimbura iyo mbaga ibeshejweho n’uwo muco gakondo.
UDAHEMUKA Eric
www.shikamaye.blogspot.com/
Shikama ku Kuri na Demukarasi(SKUD)


text:
IMITURIRE N’IMITUNGANYIRIZE Y’UMUJYI
Kugirango abaturarwanda bose bashobore gutura neza, bafite ibyangombwa bibafasha kugira ubuzima bwiza n’iterambere rirambye, Guverinoma y’u Rwanda yemeje: mu kuboza 1996: politiki y’Igihugu y’imiturire ishingiye ku gutuza ahakorewe igishushanyombonera mu mijyi n’ivugurura ry’utujagari no mu miturire mu midugudu mu cyaro.
Iyo politiki yavuguruwe muri gashyantare 2004 kugira ngo ihuzwe n’icyerekezo 2020 na porogramu y’igihugu yo kurwanya ubukene (EDPRS)
Nyuma yo kurangiza icyiciro cya mbere, Akarere kasabye mu ntego z’icyerekezo 2020, abaturage bakabaka
70% bazaba batuye ku buryo bwegeranye mu midugudu begereye ibikorwaremezo bituma imibereho yabo irushaho kuba myiza, kandi iteza imirimo nyongera musaruro, yiganjemo itari iy’ubuhinzi.
Mu mijyi abaturage bazaba batuye ku kigereranyo cya 30%
kugirango iyo politiki y’imiturire izashoboke hashyizweho amategeko n’amabwiriza asobanukiye buri wese.
Uburyo bwemewe ku miturire y’abantu bose mu cyaro ni imidugudu. abanyarwanda bose bahabwa ibibanza bazaturamo mu midugudu. guhera ubu birabujijwe kubaka ahatari umudugudu»
Ibyiciro by’abagomba gutuzwa neza
• Abatuye mu cyaro bose badatuye mu midugudu ;
• Abasore n’inkumi bageze igihe cyo kubaka;
• Abatuye ahatujuje ibyangombwa (mu kabande, mu manegeka);
• Abacitse ku icumu rya genocide batishoboye batarabona icumbi;
• Abahejejwe inyuma n’amateka;
• Abatahuka badafite amacumbi;
• Abamugariye ku rugamba batishoboye.
Ibigomba gukorwa kuri sites
q Kubona ibibanza byo guturamo:
– Gukora ibishushanyo-ngenderwaho (Layout Plans);
– Guca imihanda n’ibibanza;
Imirenge Master plan yashize mu mujyi
Muhoza
Cyuve
Musanze
Kimonyi
Centres zakorewe Master Plan
Byangabo
Gataraga
Shingiro
Kinigi
Bisate
Kinkware


text:
Utekereza ko uryama neza bihagije? Niba igisubizo ari oya,ubihuriyeho na benshi.Ubushakashatsi bwakozwe n’ikigo cy’ubuzima bwagaragaje ko 30% by’abakuze baryama amasaha ari munsi y’atandatu buri joro. Ibyo bivuze ko kimwe cya gatatu cy’abaturage badasinzira neza. Ubundi abantu bakuru baba bagomba gusinzira nibura amasaha ari hagati ya 7-8 mu ijoro. Abana bo bakeneye amasaha arenga 10. Abana nabo ntibaruhuka neza. 30% by’abakiri bato bagaragaje ko basabwa kuryama amasaha 8.
Icyo ni ikibazo gikomeye ku buryo muri Amerika bishyirwa mu byitabwaho ku buzima bw’abaturage. Bishobora gutera ibibazo bikomeye. Kudasinzira neza bishobora gutera impanuka, indwara zitandukanye n’ibibazo by’ubwonko. Kudasinzira bihagije ni ikibazo gikomeye cyane. Reka turebe bimwe mu bibazo bishobora guterwa nuko umuntu atasinziriye neza.
Kudasinzira neza byangiza imikorere y’ubwonko bwawe
Nta gushidikanya ko uba wumva ucitse intege iyo utasinziriye neza. Ubushakashatsi bwagaragaje ko ubwonko bwawe budakora neza iyo utaruhutse bihagije. Kwifashisha ibitera imbaraga nk’ikawa n’ibiyigize nka caffeine ntibihagije ku mubiri wawe.
Uretse kuba byangiza imikorere y’ubwonko kandi, kudasinzira neza bigabanya uburyo ufatamo ibyemezo ku bintu runaka. Niba urimo gutwara imodoka cyangwa ukora ahantu hateza ibibazo, uko kudafata imyanzuro byihuse bishobora kuguteza impanuka cyangwa bikaziteza abandi bakaba banapfa.
Kudasinzira neza byakwangiza amarangamutima yawe
Ubushakashatsi bwagaragaje ko umuntu udasinzira neza adashobora kuyobora neza amarangamutima ye. Ibi ngo biterwa n’uko igice cy’ubwonko cyitwa amygdala gitunganya amarangamutima gituma amarangamutima arenga igipimo cyane iyo utasinziriye bihagije.
Kudasinzira neza byanatera ibibazo by’umutima
Ibyo bibazo by’umutima birimo kwiyongera kw’umuvuduko w’amaraso, indwara y’umutima, kudakora k’ubwonko kwatewe n’uko amaraso atatembeye neza mu bwonko. Ubushakashatsi bwakozwe ku bantu 45 bwagaragaje ko abasinzira mu gihe kiri hasi y’amasaha atandatu mu ijoro baba bafite amahirwe menshi yo kurwara umutima cyangwa ubwonko.
Ubundi bushakashatsi bwagaragaje ko ibi bibazo byakiyongera cyane mu bana bato badasinzira neza. Kwigisha abana kuryama neza bakiri bato ni uburyo bwiza bwabafasha kurama kandi bakabaho mu buzima bwiza.
Gucika intege k’ubudahangarwa bw’umubiri wawe.
Iyo unaniwe, n’ubudahangarwa bwawe buba bunaniwe. Kudasinzira bihagije byagabanya abasirikare b’umubiri wawe. Ibi bivuze ko uhita urwara. Kudasinzira bihagije kandi bigabanya imbaraga z’umubiri wawe zo guhangana n’indwara n’ibizitera.
Ibibazo by’ubwonko
Uribuka ko twavuze ko kudasinzira neza bigira ingaruka ku marangamutima. Ubwonko bushobora guhura n’ibibazo bikomeye kurusha ibyo. Kudasinzira neza byongera guhangayika bikaba byanahagarika imikorere y’ubwonko.
Kubura ibitotsi byongera umubyibuho
Kubura ibitotsi bigira ingaruka ku mubiri wose. Ubushakashatsi bwagaragaje ko kudasinzira neza byongera umubyibuho. Ubushakashatsi bumwe bwagaragaje ko abagore basinzira amasaha ari munsi y’atanu mu ijoro bashobora kubyibuha ku kigero ya 15%.
Hari impamvu nyinshi bishoboka. Imwe muri zo ni uko umunaniro watuma udakora imyitozo ngororamubiri. Uturemangingo dushinzwe ibya appétit natwo turangirika. Ibyo bikaba byakongera ibiro by’umubiri wawe.
Gira umwanya uhagije wo gusinzira
Ubwo noneho uzi ububi bwo kubura ibitotsi ku mubiri wawe n’ubwonko bwawe, ni cyo gihe ngo utangire kwitoza no kongera igihe cyawe cyo kuruhuka. Gira ubuzima bwiza!
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Valentin Twiringiyimana


text:
Igitaramo cy’itorero Inganzo Ngari cyabereye kuri Hôtel des Mille Collines i Kigali ahari hateraniye abakunzi b’umuziki gakondo babarirwa muri magana atanu. Ni igitaramo gito ugereranyije n’ibindi binini iri torero ryagiye rikora mu bice bitandukanye by’igihugu gusa cyari umwihariko haba mu bwitabire n’uburyo cyari giteguye mu ishusho isobanura neza ubukire bw’umuco nyarwanda.
Iki gitaramo kibimburiye ibindi ngarukakwezi bizajya bibera kuri cyateguwe mu rwego rwo kwimakaza umuco wo gutarama no guhiga nk’imwe mu nzira zo kugaruka ku isoko y’umurage w’u Rwanda no kuwuhesha agaciro.
Aho cyabereye hari umuteguro wa Kinyarwanda, aho benshi bita ‘ku rubyiniro’ hari ibicurangisho gakondo n’ibikoresho byo mu rugo byifashishwaga hambere nk’uducuma twarimo urwagwa abaririmbyi bagendaga basomaho bahererekanya mu kwerekana uko kera byagendaga mu gitaramo.
Iki gitaramo cyari cyiganjemo indirimbo zigaragaza uturango tw’umuco w’u Rwanda mu mbyino zizwi mu duce tunyuranye tw’urukiga[izo mu murera no gice cya Byumba], mu Buganza, mu Mutara w’Indorwa, mu Buhoma, mu Bufundu, mu Gisaka, mu Buganza n’ahandi.
Uretse imbyino muri iki gitaramo Inganzo Ngari zashyizemo igice cy’ibisakuzo, kwivuga, kuvuza ikondera no guca imigani. Igice cy’imbyino nicyo cyizihiye benshi ndetse bamwe baryoherwaga bakajya mu mbuga yari yateguriwe igitaramo abasore bagaca umugara abagore n’abakobwa bakiyerekana bateze amaboko nk’inyambo.
Bamwe mu baganiriye na IGIHE batangaje ko bakunda ibitaramo by’abahanzi gakondo ariko bagira ikibazo cy’uko bitegurwa gake cyane gusa Umuyobozi wa Inganzo Ngari yavuze ko iki kizajya kiba buri kwezi mu kumara ipfa abakunda imbyino gakondo.
Uwitwa Niyigena Kalisa Annet yagize ati “Ubwanjye igitaramo cyanshimije ku buryo numvaga bakomeza bagatarama, urabona ko amasaha ni make. Ibitaramo nk’ibi byaba byiza bigiye biba byinshi kuko mbona abantu bamaze kubona ko indirimbo gakondo ari nziza, nkanjye nkunda umuziki gakondo, gusa sinkunda kubona hategurwa bene ibi bitaramo, mbese ni nayo mpamvu ubona hano haje benshi.”
Iki gitaramo cyitabiriwe n’abantu wabonaga biganjemo abakuze, abakibyiruka n’abanyamahanga bake bacumbitse mu mahoteli ari mu Mujyi wa Kigali rwagati.
Amafoto: Dusabimana Aimable


text:
Abo bana aho kubikiliza, bahagurukana udukoni bali bafite, bakanura amaso, batuka Yohani na Yozefu. Yohani, ati “Yozefu we, tura vuba wiruke, aba bana ni babi, bagiye kudukubita. Babirukaho, tali tali. Bigeze aho, Yohani aza gukebuka, abona abo bana bituye hasi.
Yoooo! Bite? Basitaye ku muzi bikubita ku mabuye, bakomereka hose.Yohani na Yozefu bahita bataha, bakira abo bana babi.Bana kugira nabi bo kugerageza kugirira abandi nabi ni bibi!
Ngiyi imwe mu migani yarangaga imyandiko ya kera yafashaga abana kugira imico myiza,kwirinda amakimbirane na bagenzi babo,kugira uburere no kubana neza n’abandi ugasanga bakuranye ikinyabupfura. Babyeyi mutoze abana banyu gusoma ibitekerezo nk’ibi kuko bibagirira akamaro.


text:
Turi mu gihe haba amakwe menshi umuntu aba akeneye kugira imyenda itandukanye kadi irimbitse. Usibye rero amakanzu , imikenyero ndetse n’ama bazins(boubou)ikunze kugaragara nk’imyenda y’ibirori. Turabagira inama wakurikiza mu gihe uhisemo kwambara ubundi bwoko bw’imyenda ijyanye n’ibirori by’ubukwe.
Ku mihango iba mu gitondo na nyuma ya saa sita wakwambara ikanzu ngufi ndetse na ensemble (suit,)
Ku mihango iba nyuma nimugoroba : ikanzu ndende, imyenda migufi ugashyiraho accessories zigaragara cyane.
Ibindi wakwitondera :
• Irinde kwambara imyenda y’ibara ry’umweru gusa kuko umugeni ariryo bara aba yambaye.
• Wirinde kandi no kwambara ibara ry’umukara kereka ari muri dinner
• Kwambara imyenda ijya gusa n’iy’abaherekeje umugeni ntacyo bitwaye
• Kwambara imyenda ya gikobwa ikwiriye mu rwego rwo kubahisha abagutumiye . imyenda ya sexy cyane, yo gusohokana aho babyinira( ibonerana, idafite udushumi ntago ijyanwa mu bukwe.etc,..) ishobora gutuma abantu bakwibazaho,
Mu gihe wumva ushidikanya k’umwenda mbere yo kuwambara wawihorera.
Ibyo ukurikiza mu kwambarira ubukwe
Turi mu gihe haba amakwe menshi umuntu aba akeneye kugira imyenda itandukanye kadi irimbitse. Usibye rero amakanzu , imikenyero ndetse n’ama bazins(boubou)ikunze kugaragara nk’imyenda y’ibirori. Turabagira inama wakurikiza mu gihe uhisemo kwambara ubundi bwoko bw’imyenda ijyanye n’ibirori by’ubukwe.
Labels: kwambara


text:
Hirya no hino mu gihugu usanga ababyeyi bafite abana bagaragaraho imirire mibi bitwaza ubukene, nyamara n’abishoboye bamwe bitwa abakire abana babo bashobora guhura n’iki kibazo.
Ubushakashatsi n’inyigo zitandukanye zagiye zigaragaza ko inkomoko nyirizina y’imirire mibi ku bana idaturuka ku bukene ubwabwo ngo ahubwo ikomoka ku bumenyi buke bwo kudategura ifunguro ryuzuye no kwita ku bana muri rusange.
Niyhigena Theoneste Umuyobozi wungirije w’Ikigo nderabuzima cya Muhoza mu Karere ka Musanze kikaba gikurikirana abana 32 bafite imirire mibi, yemeza ko hari ababyeyi bajijutse ndetse bafite akazi keza bagira abana bagaragaraho imirire mibi.
Yagize ati “Ushobora kuba uri umuntu ufite ibyo kurya bihagije wifashije ariko ntumenye kubitegura. Hari ababyeyi usanga bafata abana babo bakabahereza abakozi, abakozi na bo ntibabiteho uko bikwiye bakaba bagira ikibazo cy’imirire mibi kandi ibyo kurya bihari.”
Ngo muri rusange abana batonse neza ntibanakurikiranwe uko bikwiye baba bafite ibyago byinshi byo kugira imirire mibi, hatagendewe ngo ni umwana w’umuntu wifashije ujijutse, uw’umukene, umukire n’abandi.
Muganga ati “Dushishikariza abantu bose kwita ku bana. Waba ukomeye, woroheje, waba uri umukire cyangwa se umukene iyo umwana atitaweho neza agira imirire mibi. Nta mukene mu kurya kuko nta muntu uburara. Ikibazo ni ugutegura indyo yuzuye”
Hari uburyo umubyeyi yamenya ko umwana afite imirire mibi atagiye ku kigo nderabuzima?
Muganga yibutsa ababyeyi ko hari abajyanama b’ubuzima mu midugudu yose yo mu gihugu bapima abana buri kwezi kugira ngo harebwe nib anta wufite imirire mibi.
Yagize ati “Hari abajyanama b’ubuzima buri kwezi bapima abana mu midugudu. Bakoresha umunzani n’icyo bapimisha ku kizigira cy’umwana, basanga hari ikibazo afite bakamwohereza muri serivisi yo ku kigo nderabuzima ikurikirana bariya bana.”
Usibye abajyanama, ngo ababyeyi mu gihe batangiye kubona hari ikitagenda ku mwana baba bagomba kumujyana ku kigo nderabuzima kugira ngo asuzumwe, niba ari ikibazo cy’imirire mibi gikumirwe hakiri kare.
“Bituma abana batangiye kugira ikibazo cy’imirire mibi batangira gukurikiranwa bitaraba bibi cyane. Ababonetseho ibyo bimenyetso tubaha amata, ifu y’igikoma n’ibindi byinshi. Iyo agaragaye hakiri kare ava muri wa muhondo hakiri kare akaba umwana muzima”
Ni gute ababyeyi bakwita ku mirire y’abana babo?
Umujyanama w’ubuzima mu Karere ka Musanze avuga ko bigisha ababyeyi gukora agakono k’umwana kaba kagizwe n’indyo yuzuye
Indyo yuzuye iba igizwe n’ibitera imbaraga ahanini bigizwe n’ibinyamafufu n’ibinyampeke, ibyubaka umubiri biba bigizwe ahanini n’ibikomoka ku matungo, ndetse n’ibirinda indwara bigizwe n’imboga n’imbuto.
Usibye ibi kandi, ngo umwana aba agomba kugirirwa isuku mu rwego rwo kumurinda ko yagerwaho n’indwara ziterwa n’umwanda na zo zishobora kugira uruhare mu gutuma agerwaho n’ibimenyetso by’imirire mibi.
Bimwe mu bimenyetso by’imirire mibi ku bana
Guhindura imyitwarire nko Kwigunga Kwanga kurya, Gutakaza ibiro, Kudakura mu gihagararo
Gusaduka, komoka no gucika ibisebe k’uruhu, Kurwara ubugendakanwa, Gucurama umusatsi.n’ibindi.
Imibare iherutse gushyirwa ahagaragara n’Ikigo cy’Igihugu Gishinzwe Ibarurishamibare mu bushakashatsi bwa DHS 2014-2015 38% by’abana bari munsi y’imyaka 5 mu Rwanda bagwingiye mun gihe muri 2014 uyu mubare wari kuri 44%.
Ubu bushakashatsi kandi bwagaragaje ko 64% by’abana bari hagati y’amezi 4 n’icyenda bahabwa inyongera (complemantary foods)
Na ho 18% by’abana bafite hagati y’amezi 6 na 23 ni bonyine bagaburirwaga hakurikijwe gahunda nyayo yo kugaburira mu gihe ubu bushakashatsi bwakorwaga ni bo bagaburirwaga


text:
Diyabeti ni ijambo risobanura kunyuramo (run through) kubera ari indwara ituma umuntu yihagarika cyane. Ni ijambo ryakoreshejwe bwa mbere mu kinyejana cya mbere n’umugereki Arataeus of Cappadocia.
Yanditsweho bwa mbere mu kinyejana cya 11 n’umuperesi Ibn Sina (980-1037) mu gitabo (the Canon of Medicine). Ariko ni hagati mu kinyejana cya 19 ubwo ubushakashatsi ku ikoreshwa ry’isukari mu mubiri bw’icyamamare Claude Bernard bwatanze umucyo kuri iyi ndwara. Ariko ubushakashatsi bwaje buhebuje kuri iyi ndwara ni ubwavumbuye umusemburo wa insulin mu 1922 bukozwe n’umuganga w’umunyakanada Frederick Banting afatanyije n’umunyeshuri we Charles Best.
Indwara ya diyabeti ni iki?
Imvugo y’abaganga, Diabetes mellitus ishingiye mu buryohe nk’ubw’ubuki (mellitus) bw’inkari z’abarwayi ba diabeti.
Ni indwara ya twibanire (chronic disease) irangwa n’urugero rw’isukari rurenze urukenewe mu maraso ku buryo buhoraho. Bigaterwa n’uko umubiri uba utabasha gukora umusemburo wa insulin uhagije cyangwa utabasha kuwukoresha neza. Uyu musemburo wa insulin niwo utuma isukari (glucose) uturemangingo (cells cg cellules) tw’umubiri dukeneye ngo tubeho, ibasha kwinjiramo kugirango tuyikoreshe. Uyu musemburo wa Insulin twawugereranya n’urufunguzo rufungurira iriya sukari ngo ibashe gukoreshwa n’uturemangingo tw’umubiri. Iyi insulin ikorerwa mu rwagashya (pancreas) n’uturemangingo twitwa beta cells.
Ubwoko bwa Diyabete
1. Diyabeti y’ubwoko bwa 1:
Iboneka cyane cyane mu bana n’ingimbi ariko ishobora kuboneka ku myaka yose. Aho nta wa musemburo wa insuline umubiri uba ugikora kuko uturemangingo (cells) tuyikora tuba twarishwe n’ubwirinzi bw’umubiri twitiranyijwe n’umwanzi wateye umubiri. Umurwayi wayo yitera uriya musemburo iminsi yose y’ubuzima bwe.
2. Diyabeti y’ubwoko bwa 2:
Ubu nibwo bwoko burwawe na benshi (abarenga 60%). Bwibanda cyane ku bantu barengeje imyaka 40 y’amavuko, igaterwa na wa musemburo wa insuline udahagije (insuffisance) cyangwa udakoreshwa neza (résistance à l’insuline). Iterwa cyane n’imirire itari myiza (kurya ibirenze ibikenewe), umbyibuho ukabije, imyaka y’amavuko, indwara yo mu muryango (héréditaire), gukoresha nabi imiti imwe n’imwe, umujagararo (stress), kudakora imyitozo ngororamubiri cyangwa guhora ukora akazi gatuma wicara hamwe. Ubu bwoko bwa diyabeti tubasha kubwirinda.
Kuragwa diyabeti birashoboka ariko kwitwara neza byatuma uyirinda n’ubwo abo mufitanye isano baba bayirwara.
3. Diyabete y’ababyeyi batwite (gestational diabetes): Ababyeyi 2-5% bajya bayigira igihe batwite.
4. Diyabete itagira isukari (diabète insipide): Isukari yo mu maraso iba iri ku bipimo byiza ariko umuntu akihagarika cyane. Ni indwara iterwa n’uko umusemburo (hormone) ishizwe ikoreshwa ry’amazi mu mubiri uba udahagije.
Wamenya ute ko ufite uburwayi bwa diyabeti? Ni izihe ngaruka zo kuyirwara? Wayirinda ute? Uyirwaye yakora Iki?
Ibisubizo ni mu nkuru yacu y’ubutaha
Tubikesha
Schneider E. (2006), Health by Nature, editorial safeliz Vol 2, page 223-231.
Hans D. and Aileen L. (2014), Health Power- Health by Choice not by Chance, The Stanborough Press Ltd, Pages 46-49.
Ramon G (2013); Diabetes, Prevention and Tratment; Editorial Safeliz.www.ibyiringirobyumugisha.net


text:
Abakorinto 9:24-27- Ntimuzi yuko mu birori abasiganwa biruka bose, ariko ugororerwa akaba umwe? Namwe abe ari ko mwiruka kugira ngo mugororerwe.
Umuntu wese urushanwa yirinda muri byose. Abandi bagenzereza batyo kugira ngo bahabwe ikamba ryangirika, naho twebwe tugenzereza dutyo kugira ngo duhabwe iritangirika.
Nuko nanjye ndiruka ariko si nk’utazi aho ajya, nkubitana ibipfunsi ariko si nk’uhusha.
Ahubwo mbabaza umubiri wanjye nywukoza uburetwa, ngo ahari ubwo maze kubwiriza abandi nanjye ubwanjye ntaboneka ko ntemewe.
Mu gihe mu gihugu haraye harangiye amarushanwa y’Igikombe cya CHAN, nifuje kwibutsa abasiganirwa iritangirika intambwe zikurikira:
1) Kumenya ko uri mu isiganwa no gukora nk’uririmo...
2) Kumenya ko isiganwa ari urugendo rudakorwa umunsi umwe. Kuba warakijijwe ntibihagije. Imbere yawe hari urugendo!
3) Kwitoza discipline iranga abasiganwa ( discipline ku ntekerezo, ku magambo, ku mubiri );
4) Kwiha intego nyayo (Ubugingo buhoraho);
5) Kudacika intege. Ibica ntege ni byinshi ariko ikamba riragutegereje!
Mukomeze urugendo.
Fidèle Masengo, Foursquare Gospel Church Kimironko masengof@yahoo.fr


text:
Umutima wawe ni inyama y’ingirakamaro, ikwiriye kurindwa, ndetse kurusha ibindi byose birindwa! Ariko kenshi usanga witaye kubidakwiriye kurindwa, ukibagirwa ikingezi.
Ese wari uziko iyo ufashe umwanya ugatinda ku bitagenda neza, bikura umutima wawe mu buruhukiro bwawo? Sigaho kwikorera umutwaro udashoboye. Ahubwo ibuka ineza Uwiteka yakugiriye kuko nayo irahari!
Zaburi 116:7 Mutima wanjye, subira mu buruhukiro bwawe, Kuko Uwiteka yakugiriye neza.
Iri ribe isengesho ryawe muri iki gitondo, ubwire umutima wawe ntuguhagararemo, kandi wibuke ko ibyo yakoze byari bikomeye gusumbya ibyo ubona ubu, nibisigaye izabikorera kwiyubahisha!
Ntijya ishoza urugamba itazarwana, kandi nta nkuru yo gutsindwa kwayo izigera itambuka mu matwi y’abayizeye by’ukuri.
Pastorviva.pcm@gmail.com POWER OF CHANGE MINISTRIES®


text:
Kuri iki Cyumweru tariki 28 Kanama 2016, nibwo umusore wo mu murenge wa Byimana n’umukobwa wo mu murenge wa Mbuye yombi yo mu karere ka Ruhango, bagombaga gukora ubukwe ariko bwapfuye ku munota wa nyuma ku mpamvu kugeza ubu z’amayobera.
Umusore witwa Ernest wo mu murenge wa Byimana, amaze igihe gito akorera mu murenge wa Mbuye aho yageze agakundana n’umukobwa witwa Esther ndetse agahita anamutera inda, nyuma bagahita bapanga ubukwe.
Kuri iki Cyumweru nibwo hagombaga kuba imihango yo gusaba no gukwa mu murenge wa Mbuye igakurikirwa no gusezerana imbere y’amategeko mu murenge wa Nyarubaka mu karere ka Kamonyi, nyuma bagahita babana kuko gusezerana imbere y’Imana batari kubyemererwa n’Itorero ry’Abadivantisiti b’umunsi wa karindwi bitewe n’uko umukobwa atwite.
Ku gicamunsi cyo kuri uyu wa Gatandatu, Ernest yahamagaye umuryango w’umukobwa bagombaga gukora ubukwe, abamenyesha ko yarwaye bityo anabwira nyina w’umukobwa (uwari ugiye kumubera nyirabukwe) ko ubukwe butakibaye kubera ikibazo cy’uburwayi.
Abaturanye n’umuryango w’umukobwa babwiye ikinyamakuru Ukwezi.com ko uyu musore avuga ko hari ibintu bamuroze, bakaba bakeka ko ari uburyo bwo kumubenga kuko nta n’igihe kinini bari bamaze bakundana, uretse kuba yaramuteye inda umukobwa akamusaba ko bahita babana.
Ikinyamakuru Ukwezi.com cyavuganye na Ernest ku murongo wa telefone, adutangariza ko hari ibintu bimaze nk’ukwezi bimufata abantu bamuroze, byamara kumufata akamenagura ibintu akanarwana ndetse akanakubita umutwe we ku bintu biri hafi, akazanzamuka yanegekaye.
Ubwo twavuganaga mu masaha y’umugoroba, yavugaga ko ari i Rwamagana ari kumwe na nyina ahantu bagiye kumuvuza mu bavuzi gakondo bavura iby’imyuka mibi n’amarozi, kandi akemeza ko n’umukobwa abizi kuko ngo byajyaga bimufata bari kumwe akamukubita, yazanzamuka umukobwa akabimubwira undi akumirwa akamusaba imbabazi.
Avuga ko akunda uwo mukobwa cyane kandi akaba atamuhemukira, ariko akaba yabuze ukundi yabigira kuko aho arimo kwivuza banze ko ataha atarakira neza, kandi ngo ubwo bari mu nzira berekezayo yagiye akubitagura umutwe ku modoka kuburyo yazahaye, akaba yumva ubukwe butaba.
Avuga ko ubu icyo yifuza ari nk’icyahita kimwica akavaho kuko afite agahinda mu mutima we, kuko ibi bintu avuga ko bamuroze bimaze kumubuza amahoro, mu minsi ishize akaba yarafashwe bigatuma amenagura ibirahure by’inzu yubatse akabimara, aho azanzamukiye nawe akumirwa akajya kugura ibindi abantu bakamuha inkwenene.
Update: Amakuru mashya yageze ku kinyamakuru Ukwezi.com mu gitondo cyo kuri iki Cyumweru, ni uko umusore yageze i Mbuye kwa sebukwe w’umukobwa ari naho ari kugeza ubu ariko akaba yahageze ameze nk’ufite uburwayi bwo mu mutwe, dore ko yagiye yambaye ibirenge ndetse anafite ubugari buhiye mu mufuka.
Icyaje gutera urujijo kurushaho ariko, hari abagiye ku biro by’umurenge wagombaga kuberaho imihango yo gusezerana imbere y’amategeko, basanga aba bageni batarigeze biyandikisha mu gihe umusore yari yarasabye nyirabukwe amafaranga akajya kwandikisha urukiko ndetse akanamubwira ko atari ngombwa kujyana n’umukobwa, bikaba bishingirwaho abantu bemeza ko uyu musore yaba ateka imitwe.
Ikindi gishingirwaho bavuga ko ateka imitwe, ni uko agace yavugaga ko yubatsemo amazu nako basanze abeshya nta n’ikibanza ahagira.


text:
Mu kwizihiza umunsi mpuzamahanga w’abantu bafite ubumuga kuri iyi nshuro wari ufite insanganyamatsiko igira iti "impinduka nyazo ziganisha ku iterambere rirambye kandi ridaheza, wabereye ku rwego rw’igihugu mu Karere ka Kayonza, mu Murenge wa Gahini mu Kagari k’Urugarama, Umunyamabanga muri Minisiteri y’Ubutegetsi bw’Igihugu ushinzwe imibereho myiza y’abaturage ari nawe wari umushyitsi mukuru, Dr. Alvera MUKABARAMBA yaruhuye imitima y’abantu bafite ubumuga ku kibazo bari bamaranye igihe cyo kudahabwa serivisi zimwe na zimwe z’ubuvuzi bakoresheje ubwisungane mu kwivuza.
Kuri iki cyumweru tariki ya 03 Ukuboza 2017 ubwo hizihizwaga umunsi mpuzamahanga w’abantu bafite ubumuga, abayobozi batandukanye barimo umushyitsi mukuru, Dr. Alvera MUKABARAMBA, Umunyamabanga muri Minisiteri y’Ubutegetsi bw’Igihugu ushinzwe imibereho myiza y’abaturage, Meya w’Akarere ka Kayonza Murenzi Jean Claude, Guverineri w’Intara y’Iburasirazuba MUFULUKYE Fred, Perezida w’Inama y’Abantu bafite ubumuga Romalis NIYOMUGABO bafatanyije n’abaturage barimo n’abafite ubumuga, batangiye basura urusengero rw’ikitegererezo rwa Diyosezi ya Gahini rufite umwihariko wo kuba rwubatse ku buryo bufasha n’abafite ubumuga.
- Dr. Alvera Mukabaramba afatanyije n’abayobozi batandukanye bagezwaho ikibazo cyo kuba insimburangingo n’inyunganiramubiri zihenze
- Izi nsimburangingo zisanzwe zihenze ku buryo atari buri wese wazigondera
Hasuwe kandi n’ibitaro by’ikitegererezo biri kubakwa nabyo bizajya bifasha mu buvuzi bw’abantu bafite ubumuga ari naho bamwe mu baganga bakorera muri ibi bitaro basobanuriye Dr. Alvera Mukabaramba uburyo ibi bitaro bizajya bikora. Aba baganga bagaragarije Minisitiri ikibazo cyo kuba bumwe mu buvuzi bukenerwa n’abafite ubumuga batabasha kubuhabwa bitewe nuko Mituweri ikoreshwa na benshi idashobora kubafasha kubona ubuvuzi bwose bakeneye cyane cyane mu gihe hari ukeneye inyunganiramubiri n’inyunganirangingo.
- Ikigo cya Gahini kiri kubakwa kizaba gifite umwihariko mu mikorere yacyo
Ni ikibazo cyagarutsweho na Perezida w’Inama y’Igihugu y’abafite ubumuga (National Council of Persons with Disabilities, NCPD), Romalis NIYOMUGABO asaba Minisitiri ko yabakorera ubuvugizi ku kigo cy’ubwiteganyirize cya RSSB ku buryo buri bitaro by’Akarere byaba bifite ubushobozi bwo kuba byabonera ufite ubumuga wese ubigannye ubuvuzi abikeneyeho.
- Ibi ni bimwe mu bikoresho byakozwe n’abafite ubumuga
Romalis NIYOMUGABO kandi yanagarutse ku zindi mbogamizi abafite ubumuga bagihura nazo mu buzima bwabo bwa buri munsi aho kugeza kuri ubu usanga mu burezi bagifite umubare mukeya w’abarimu bashobora gufasha by’umwihariko abafite ubumuga, kuba nta modoka ziragurwa zishobora kwifashishwa kandi nyamara ku masoko mpuzamahanga zitahabuze. Icyakora nubwo hakiri ibi bibazo, uyu muyobozi yashimiye intambwe imaze guterwa by’umwihariko babifashijwemo na Leta y’Ubumwe irongowe na Nyakubahwa Perezida wa Repubulika y’u Rwanda, Paul KAGAME.
Mu ijambo rye, Romalis NIYOMUGABO yasoje ashimira byimazeyo kandi Diyosezi ya Gahini ashingiye ko ari yo yatangije ikigo cy’abafite ubumuga cya Gahini ikanatanga ubutaka bwayo ndetse n’imbarahga zayo. Hanashimiwe abandi bantu b’indashyikirwa bagiye bafasha mu bikorwa bitandukanye abafite ubumuga bashyikirizwa amashimwe atandukanye.
- Musenyeri wa Diyosezi ya Gahini yashimiwe uburyo batangije ikigo cy’abafite ubumuga cya Gahini
- Perezida w’Inama y’Abantu bafite ubumuga Romalis NIYOMUGABO
Mu ijambo ry’umushyitsi mukuru, Nyakubahwa Umunyamabanga muri Minisiteri y’Ubutegetsi bw’Igihugu ushinzwe imibereho myiza y’abaturage, Dr. Alvera Mukabaramba, yasabye inzego zose gushyigikira ibikorwa byose biteza imbere uburenganzira bw’abafite ubumuga nkuko byanagarutsweho mu butumwa bwatanzwe mu mbyino no mu ikinamico ngufi.
- Aba ni bamwe mu bafite ubumuga batangaga uburtumwa bwabo mu ikinamico ngufi
- Abakecuru bari babukereye nabo batanga ubutumwa bwabo mu mbyino
Ku kibazo nyamukuru cyari gifitwe n’abafite ubumuga cyo kuba ubwisungane ku kwivuza hari serivi zimwe na zimwe z’ubuvuzi batabonaga kubera zihenze by’umwihariko mu gihe hari ukeneye inyunganiramubiri n’inyunganirangingo, Dr. Alvera Mukabaramba yahumurije abafite ubumuga ababwira ko kuri ubu ibiganiro kuri iki kibazo byarangiye bityo bidatinze ibitaro bya Gahini bikaba bigiye gutangira gukorana n’ikigo cy’abafite ubumuga cya Gahini.
Mu gihe iki kigo cya Gahini kizaba gitangiye gukora, bizafasha abafite ubumuga kuzajya bahabwa serivisi zose z’ubuvuzi kandi bakoresheje Mituweri yabo. Dr. Alvera Mukabaramba yongeyeho ko uretse ikigo cya Gahini n’icya Gatagara nacyo ibiganiro byarangiye kuri iki kibazo ku buryo mu mwaka wa 2018 kizarangira burundu.
Dr. Alvera MUKABARAMBA yagize ati " Ku ikubitiro iyi gahunda izatangirira mu bitaro bya Gahini, ibya Ririma, na Gatagara yo mu Majyepfo."
Inama y’Igihugu y’Abantu bafite ubumuga (NCPD) ihuriwemo n’abafite ubumuga basaga 4000, ifite abafatanyabikorwa batandukanye bayifasha muri gahunda zayo za buri munsi biganjemo imiryango mpuzamahanga nka UNICEF, HANDICAP International, VSO, NUDOR, UPHLS, RURA, CBM, MYRIGHT, Diyosezi ya Gahini, OTTOBOCK, World Vision n’abandi batandukanye. Umunsi mpuzamahanga w’ abafite ubumuga mu isi watangiye kwizihizwa mu mwaka wa 1992, mu gihe mu Rwanda umaze imyaka 10 wizihizwa.
Daniel MUKESHIMANA/Umubavu.com